Livstilsholdet - Kibæk Idrætsforening\nLivsstilsholdet i Kibæk Idrætsforening – sunde vaner og vægttab\nKibæk Idrætsforening tilbyder et forløb over 7 måneder, hvor du med hjælp fra kostvejledere og personlige trænere får mulighed for at ændre din livsstil. Vi hjælper dig med:\nat øge din sundhed og dit velvære.\nat mindske din risiko for livsstilssygdomme.\nat være en del af et hold, hvor et fælles ønske er minimum 10 kg vægttab.\nat mærke glæden og finde motivationen ved at dyrke motion.\nat blive introduceret for nye bevægelsesformer og finde den type, der kan give dig lysten til motion.\nat få individuel rådgivning omkring kost og motion, som bliver tilpasset din hverdag.\nOpstartsaften med info om forløbet – udlevering af kostregistrerings skema og mapper, vejning og måling samt præsentation af teamet bag livsstilsholdet.\n1 times individuel vejledning om kost og motion hver anden uge, de 2 første måneder. (Her vil vi træne en ½ time med jer).\n1 måned op til jul 30 minutters individuel vejledning om kost og motion hver 14 dag.\nEfter jul kropsmåling/vejning og vejledning, som kan hjælpe dig til at holde motivationen 1 gang pr. måned.\nEn ugentlig holdtræning indeholdende både puls- og styrketræning. Du udfordres og motiveres i forhold til dit udgangspunkt.\nEn ugentlig pulstræning sammen med holdet, hver søndag, som oftest foregår udendørs.\n»Kend dit supermarked«. Læs og forstå en varedeklaration.\nHvilke produkter/varer bør jeg købe?\nTre måneders medlemskab af Kibæk IF Fitness.\nEfter de første tre måneder bliver du introduceret til forskellige sportsgrene i KIF.\nMødet med din personlige træner og kostvejleder foregår om søndagen i Kibæk Krydsfelt. Du vil blive tildelt en tid i tidsrummet kl. 9.00-17.00.\nDen ugentlige holdtræning foregår tirsdage kl. 19-20 i KIF-salen, Kibæk Krydsfelt\nDen fælles puls-træning foregår søndage kl. 10.00-11.00 i eller omkring Kibæk Krydsfelt.\nPris for 7 måneders forløb kr. 3.500,- inkl. 3 måneders fitness abonnement.\n1. rate betales ved tilmelding og er på 1.000 kr.\n2. rate er på 2.500 kr.\nTilmelding sker via Conventus – via knapper nederst på denne side – efter først-til-mølle-princippet.\nConnie Andersen, tlf. 20 25 28 61 eller\nRikke Christensen, tlf. 61 85 18 77.\nLæs hvad tidligere deltagere siger om deres oplevelser\n“Da jeg meldte mig til holdet var det med et ønske om at komme i gang med at motionere og finde en motionsform, som jeg blev så glad for, at jeg ville fortsætte med motionen, når forløbet var slut. Samtidig ville det også være godt at smide nogle cm og kilo. Det, at vi var et fast hold, tiltalte mig. Vi kommer mange forskellige steder fra og nogen kendte hinanden i forvejen, men der var hurtigt et fællesskab. Vi var fælles om det samme mål, nemlig at lykkedes i forløbet med motionen og den rigtige kost.\nJeg synes, at holdet hele tiden har været kendetegnet ved godt humør, gå-på-mod og sammenhold. Vores 4 engagerede trænere er meget forskellige og bidrager med hver deres form for træning, hvilket har medført, at træningen har været afvekslende og inspirerende. Samtidig har det været super dejligt, at tirsdag har været indendørs og søndagstræningen udendørs. Jeg havde ikke troet, at jeg ville blive så glad for at træne udendørs.\nMin egen tid med min personlige vejleder har betydet rigtig meget. Her er jeg fast blevet vejet og målt, samtidig med har vi talt om kost og træning. Jeg har fået spændende opskrifter med hjem og prøvesmagt noget hos hende. Det er alt sammen kommet i et tempo, som har været tilpasset til mig. Der har også været tid til træning her med små programmer, som jeg så efterfølgende har kunnet bruge hjemme.\nJeg har været utrolig glad for at gå på Livsstilsholdet.”\n“Grunden til at jeg startede på livsstilholdet, var primært fordi en god ven deltog på 2013/2014 holdet og fortalte om den positive forandring det havde været for ham. Han havde opnået bedre kondition og trivsel samt et rigtigt flot vægttab, ikke via slankekur men ved at ændre livsstil. Jeg kunne på det tidspunkt ikke rigtig skelne mellem slankekur og livsstil, for mig var det reelt det samme, en typisk pinefuld affære hvor man var nødt til at sulte sig selv!\nJeg har selv en del gange forsøgt at tabe nogle kilo. Jeg har egentlig altid motioneret via løb og cykling men jeg har aldrig været i stand til at holde et konstant vægttab og det at kunne tabe sig uden at sulte sig selv, ja det troede jeg ikke fandtes. Men jeg blev overbevist om at det var muligt via det som jeg blev fortalt om forløbet. Så efter lidt yderligere overtalelse fra min hustru, blev jeg tilmeldt livsstilsholdet med start i september 2014.\nVi har været 17 på holdet. Deltagerne er fra Kibæk og omkring liggende byer, jeg kunne godt se vi havde vidt forskellige udgangspunkter, men hurtig blev det klart for mig at til trods for forskellighed i alder, kropsbygning, størrelse og kondition, så havde vi samme mål: at ændre livsstil.\nKostvejlederne og vores trænere tog rigtig godt imod os. Der blev taget “før billeder” og vi skulle fortælle om vores helt normale kost, hvad vi drikker og spiser hver dag i løbet af en uge, samt om vi dyrker motion, alt sammen på basis af vores “gamle livsstil”. Dertil hvad vi gerne ville opnå af ændring i vores livsstil samt hvor meget vi gerne ville tabe os, de kommende 6 mdr.\nDet første råd vi fik med hjem var: “drik minimum 2 liter vand om dagen, drik rigeligt med vand så kroppen får tilstrækkelig væske at arbejde med”. 2 uger senere mødtes vi med vores kostvejleder og fik vores personlige kost ændringsplan i hht. hvad vi normalt havde spist og drukket.\nFor mig har det været relative simple og lette ændringer:\n– stop med at drikke sukkerholdige drikke, juice, saftevand, sodavand (også lightprodukter), og meget mindre mælk\n– spise proteinholdig kost, æg, skyr, kød, grøntsager\n– skift alm. rugbrød og hvidt brød ud med stenalder brød (brød bagt med nødder og kerner uden mel)\n– grøntsager til alle måltider i løbet af dagen\n– spis kun een portion til aftensmad (gryderne kommer ikke længere på spise bordet)\n– “hængelås på køleskabet” fra kl 19 til kl 7\n– 8 timers søvn i døgnet\n– motion 4 gange om ugen\nJeg har lært at alle kalorier som vi indtager via væske ikke mætter. Det er nødvendigt at få de daglige kalorier igennem proteinholdig kost. At fjerne de sukkerholdige drikke – det er faktisk let – jeg har kun savnet store mængder mælk. Tidligere drak jeg 1-2 liter skummetmælk om dagen, det er nu under 1/2 liter.\nFor mig har det også været at finde balancen mellem det at spise sig “stop mæt” og så til følelsen af ”ikke at være sulten”. Der er en stor forskel på mængderne af mad. Også at opleve hvorledes protein holdig kost mætter I meget længere tid og sikrer at du ikke er sulten. Ved at gå på livsstilsholdet og have den løbende dialog med kostvejlederen, får man rigtig god vejledning til at tackle de gamle vaner og forstå hvordan man på en bedre måde kan spise og drikke hvad, hvornår og hvorfor. Eksempelvis kan jeg godt lide kaffe, det er ikke noget problem, men det erstatter ikke de 2 liter vand om dagen.\nAnden pudsig oplevelse jeg har haft, fra tidligere aldrig at spise slik eller have synderlig lyst til slik, blev jeg pludselig helt syg efter slik. Det skyldes at jeg har lagt alt hvad der hedder “sukkerdrik” på hylden. Her hjælper kostvejlederen med råd om hvad du så gør, hvad du kompensere med som ikke er usundt og hvornår på dagen du spiser hvad. Pludselig får man en forståelse for hvorfor kroppen og hjernen reagere som den nu gør, i forhold til hvad vi indtager.\nJeg har i perioden også valgt, stort set, ikke at drikke alkohol. Alkoholfri øl smager nøjagtig som almindelig øl. Da alkohol hæmmer forbrænding kan man jo lige så godt drikke en øl uden alkohol og du kan selv køre hjem fra festen. Rødvin: som tommelfingerregel indeholder 2 glas rødvin samme kaloriemængde som et aften måltid. Du får altså dobbelt aftenmåltid hvis du drikker to glas rødvin til maden. Nu skal man jo også leve, så det er noget man selv bestemmer, men om ikke andet så er mit råd: tænk på mængderne af alkohol du indtager.\nMotion har også været en vigtig del af forløbet. Vi mødes to gange om ugen. Tirsdag aften til indendørs træning og søndag udendørs. Træningen har været varieret og trænerne er gode til individuel træning, så det passer til den enkeltes niveau. Så ingen skal være bange for at de ikke kan følge med, vi er ikke i konkurrence med nogen og den enkelte deltager tages der hånd om og ingen overbelastes. Det er vigtigt at starte langsomt og vænne kroppen til motion. Man skal huske at en god lang gå- eller cykeltur sammen med ægtefællen eller børnene også er super motion.\nUnder forløbet har vi møde med vores kostvejleder, ca. hver anden uge de første tre måneder og hver måned i de sidste tre måneder. Her får vi den individuelle kostvejledning, bliver vejet og målt, samt får vejledning om træning. Målingen, som er på arme, lår, hofter, mave og bryst er vigtig da der ofte sker det at du ikke taber kilo men du taber cm. Det er motiverende for mig at jeg løbende har kunne se resultater – men kostvejlederen har aldrig presset til noget på resultaterne – det er mest ens egne forventninger.\nTil de af jer som tænker, hvad har han egentlig tabt sig? Så er resultatet 11 kg rent fedt. Muskelmassen er den samme nu som da jeg startede. Jeg har sammenlagt tabt mig en god halv meter i omkreds på arme, ben, hofter og mave. Gået to størrelser ned i habit, bukser og skjorter. Jeg plejer at sige – i sjov – det dyreste ved at deltage på holdet er den nye gaderobe der skal købes. Strømper og sko er det eneste jeg køber i samme størrelse som før.\nSå har du IKKE lyst til endnu en pinefuld slankekur, men vil gerne lære at leve sundere og via kost og motion tabe dig i kg/cm samt behandle din dyrebare krop bedre. Så kan jeg varmt anbefale deltagelse på livsstilsholdet. Der er et super motiverende og dygtigt team af kostvejledere og trænere til rådighed, som bruger deres fritid på at hjælpe. Deltagerne på livsstilsholdet bliver hurtigt et team med et fælles mål. Vi lærer hinanden rigtig godt at kende, vi har det faktisk hamrende sjovt. Ingen er for tykke eller tynde til at deltage.\nHusk du bliver hjulpet og vejledet individuelt, du skal blot møde op motiveret til forandring og bidrage til holdet med godt humør og sammenhold. Jeg lover dig, du fortryder det ikke. Det er en investering for livet, vi skal alle have så mange sunde år som overhovedet muligt.”


Flyttemand i Tystofte - Få 3 gratis og uforpligtende tilbud her!\nFlyttemand Tystofte kan man ikke undvære\nMen der er mennesker, der tror, at de med succes kan flyttemand i Tystofte håndtere den ønskede opgave i hjemmet bevægelse af sig selv. Men det er ikke muligt, fordi de ikke indser, at de kan bryde deres uvurderlige varer. De ønsker ikke at bruge penge. Når det kommer til at bruge penge, de leje sig af en billig mover packer. Leje af ydelser fra en billig mover ville efterlade dig belemret med bekymringer. Du ville have en frygt hele tiden, at dine varer ikke bliver beskadiget.\nBillig og risikofri flyttemand i Tystofte\nHvad du behøver, er en erfaren flytte selskab, der kan give dig assistance ved hvert skridt og gør processen med udflytning en enkel og let. Forud for leje af ydelser fra en mover, bør du gøre en online forskning, der kan hjælpe dig med at vælge en pålidelig flytter virksomheden til at udføre din flytning med lethed flyttemand i Tystofte.\nIntet kan benægte det faktum, at finde den perfekte mover og pakker er ikke en let opgave flyttemand i Tystofte.\nDu bør sikre, at du ikke får fanget i et fupnummer. Nogle flyttemand Tystoftelokke folk med ekstremt lave priser. Når du har aftalt at deres vilkår og betingelser, ville de komme med skjulte gebyrer og vil bede dig om at betale hele beløbet inklusive de skjulte gebyrer eller de kan ikke give dig de nødvendige tjenester.\nFlyttemand Peløkke Langeland\nFlyttemand Dannemare Lolland\nFlyttemand Sædding Ringkøbing-Skjern


Søges: Borgere med let demens til træningstilbud - Magasinet Pleje\n8. januar 2019 08:45 | Af Redaktionen/bda | Tip redaktionen om en historie\nEt nyt projekt søsat af Frederikshavn Kommune skal undersøge effekten af hård træning hos borgere med lette symptomer på demenssygdomme.\nTil det mangler de forsøgspersoner, der vil indgå i træningsforløb unde projektets navn ”Intensiv Træning”, hvor både livskvalitet og kognitive funktioner testes i samspil med hård fysisk udfoldelse.\nOmkring 87.000 danskere lider af en demenssygdom.\nD tal stiger i løbet af de kommende år.\n- Jeg håber, at vi kan forbedre livet for vores borgere med demens ved at øge mængden af fysisk træning. Der findes ingen hurtig kur, men forhåbentlig kan projekt "Intensiv træning" gøre en forskel i hverdagen, siger Ole Rørbæk Jensen, formand for Socialudvalget i Frederikshavn Kommune.\nTypens af demens er ikke vigtigt, men der er en række andre kriterier, der skal være opfyldt, før borgeren kan deltage.\nTidligere studier har før påvist positiv effekt på borgere med demens, og Frederikshavn Kommune har også tilbudt træning til gruppen af patienter. Men med dette projekt, er det første gang at kommunen nu måler den egentlige effekt.\nHvis du eller en pårørende ønsker at deltage i forsøget, skal du kontakte fysioterapeut Anders Lind fra Team Demens på telefon 23291300.\nMere om: Demens


• Køb Pillefyr i Taulov på nettet\nEr du på udkig efter pillefyr i Taulov? Vi anbefaler følgende webshops…\nEn lang række e-shops yder på nuværende tidspunkt en lang række forskellige leveringsmodeller. En der er meget almindelig er for øjeblikket at få leveret til en pakkeshop, så du nemt selv kan hente dine nye varer når du har lyst. Fragtløsningen er nemlig ekstremt problemfri, og desuden derudover den billigste fragtløsning.\nDu bør lige så vel planlægge at vælge at få leveret til din privatbolig eller til dit arbejde. Fragtformen bliver mange gange en sjat mere omkostningsfuld, men derudover ekstremt fleksibel. Den billigste leveringsudgave af pillefyr i Taulov kan ikke modsiges at være at du selv henter ordren, hvilket nødvendiggør at du fysisk befinder dig lige ved pillefyr i Taulov internet forhandlerens tilholdssted.\nFragtperioden kan være super udslagsgivende i tilfælde af at man mangler dine nye varer om et øjeblik, så herved er det virkelig aktuelt at du kontrollerer den anslåede leveringsdato for det aktuelle produkt.\nFlere pillefyr i Taulov webbutikker byder på levering efter en enkelt hverdag på de fleste af deres varer, men vær på vagt da det regnes ud fra at transaktionen gennemføres forud for et fast klokkeslæt, så de garanteret kan nå at få pillefyr i Taulov klargjort forud for at lagermedarbejderne har fri.\nNogle enkelte netshops tilbyder levering uden betaling, men tit kræver det at der shoppes for et præcist beløb. Derudover burde man tage den mindst kostelige fragtmetode, som typisk – uanset om man opholder sig tæt på Hørsholm, Frederikssund eller Hinnerup – vil være at få dem til at køre dine varer til et afhentningssted.\nDet er jo efterhånden temmelig smart for købere at analysere priser på pillefyr i Taulov i blandt forskellige internet webshops, og til gengæld har adskillige butikker på nettet set sig nødsaget til at nedskære priserne på produkterne – til juniorer, og tillige også til voksne – betragteligt, og endda nogle gange garantere gratis levering.\nTrods dette kan det immervæk være lukrativt at granske et par internet webshops efter pillefyr i Taulov rabatkoder inden du bestiller, således at du er sikret at få den bedste pris.\nDu bør ikke desto mindre være obs på, at ifald en shop på nettet forhandler pillefyr i Taulov til salg for en pris der kan ses som himmelråbende lav, så bør det undertiden være et faresignal om en uærlig internet webshop. Bestillinger med betalingskort er på den anden side omfavnet af Indsigelsesordningen, der støtter folk overfor snydagtige e-shops.\nVi anbefaler generelt betalinger med kort eller betalinger med mobilen. Som en alternativ mulighed burde du drage nytte af en løsning på afbetaling som eksempelvis ViaBill, forudsat du hellere vil klare omkostningerne senere.\nForinden nogen shopper pillefyr i Taulov på en internet shop burde man i princippet læse shoppens vilkår, dog er det bare et omfattende arbejde.\nAlternativet kan derfor være at kigge om internet selskabet er e-mærke tilsluttet, som ofte er et billede på at online webshoppen respekterer de danske regler, tillige med at online shoppen tit kontrolleres af sagkyndige som er meget fortrolige vedtægterne på området. Det er en rigtig god genvej til at blive hjulpet, såfremt du bliver udsat for problemstillinger med dit køb.\nDesuden er det at foretrække at køberen er klar over de fundamentale vedtægter der influerer på ordren, fx hvilken returret på pillefyr i Taulov forretningen kører med. I relation til det er det også essesentielt, at man stadig gemmer sin ordrekvittering, således man til enhver tid vil kunne eftervise bestillingen, uanset om du skal shoppe til en dame eller herre.\nTrustpilot fremskaffer altid pålidelige chancer for at betragte mange forhenværende køberes meninger og af den grund foreslåes det, at du sonderer internet virksomhedens pillefyr i Taulov kritik inden du shopper.\nFacebook tilbyder lignende en lang række fornemme løsninger til at få indblik i netshoppens popularitet. Herinde møder vi en række online virksomheder hvor det er muligt at skrive en kritik af virksomhedens service, som tillige kan drages fordel af til at danne dig et indtryk af tilfredsheden hos kunderne.\nVores website finansieres af annoncer. Vi har et fast samarbejde med massevis af outlets på nettet i Danmark derved at vi formidler forretningernes varer, og indhenter godtgørelse når du realiserer en ordre.\nFakta omkring pillefyr i Taulov og online forhandlere understøttes jævnligt, men der tages ikke ansvar for forandringer der er udført efter sidste opdatering af hjemmesidens data.\nPillefyr i Taulov – Køb pillefyr i Taulov


Tric Blouse Cotton Rose/brown Checks – Noellafashion DK\nNoella Tric Blouse Cotton Rose/brown Checks\nTric Blouse Cotton\nTric Blouse er den smukkeste nye bluse i en tætvævet bomuldskvalitet, der giver det flotteste fald. Blusen har en masse gennemførte flæsedetaljer og elastik i ærmegabene. Tric Blouse går ned i en v-udskæring og sidder smukt på mange kropstyper.\nTric Blouse er den perfekte hverdagsbluse med et par jeans. Sætter du derimod en sort nederdel eller flarebukser dertil, har du en oplagt festtop.\n1 x Noella Tric Blouse Cotton Rose/brown Checks blev tilføjet til kurven


Xpert-svar om stemmeflertal i ejerforening - Udvandrerne.dk\nBOLIG, JURA, REGLER, ISENKRAM, LEJLIGHEDER, SKØDER, STEMMERET\nXpert-svar om stemmeflertal i ejerforening\nUDLANDSXPERTERNE Bo Thygesen 15-12-12 ~2 minutters læsning · 321 ord\nHermed svar på dine spørgsmål.\nAfholdelse af generalforsamling på den først indkaldte dato:\nDet er korrekt forstået at minimum 50 procent af beboerne skal være tilstede før at en generalforsamling kan afholdes på den først indkaldte dato.\nNår de 50 procent udregnes, tæller alle stemmer for 1. Det vil i jeres tilfælde sige, (i fald vi forudsætter at der er at 112 stemmer som oplyst) at der skal 112⁄2=56 stemmer til før en generalforsamling kan gennemføres.\nI fald een ejer har 46 boliger, mangler der således 11 andre stemmer i fald en generalforsamling kan gennemføres.\nAntal maksimale stemmer\nReglen om at een person/ firma blot kan have 1⁄3 af stemmerne er gældende ved alle typer af generalforsamlinger, lige meget om det er den først indkaldte, den anden indkaldte eller en eventuel ekstraordinær generalforsamling.\nEksempel: Til jeres generalforsamling findes 22 ejere med een stemme, samt personen med 46 boliger. På den sådan generalforsamling vil vedkommende med 46 boliger således blot kunne bruge 7 af sine stemmer, da han som oplyst maksimalt kan have 1⁄3 af stemmer.\nVær dog opmærksom på, at i fald hans 46 boliger juridisk set er ejet af forskellige familiemedlemmer eller forskellige firmaer, så regnes hver af disse personer/ firmaer som individuelle enheder, når reglen om maksimalt 1⁄3 af det totalt antel stemmer håndhæves.\nEller sagt på en anden måde: I fald skøderne på de omtalte 46 boliger er fordelt på ejerens kone, far, mor eller andre, så vil disse hver især kunne have maksimalt 1⁄3 af stemmerne. Det kan derfor godt betale sig at tjekke i hvis navn de opgældende skøder er tinglyst.\nDu skriver i øvrigt at jeres kompleks består af 112 lejligheder samt 12 butikker, og at der således er totalt 112 stemmer. Uden at kende yderligere til jeres kompleks vil jeg umiddelbart sige at butikkerne også har en stemme, og at det samlede antal stemmer således er 124.\n- Fuldmagtsbegrænsningerne ved generalforsamling\n- Årligt møde ejerforening - stemmemajoritet\nNæste bidrag SVAR til Sygdom og behandling\nForegående bidrag Svar til brugt


Unge mødre på Christiansborg | TV2 ØSTJYLLAND\nUnge mødre på Christiansborg\nKommune skal dele ud af erfaringer fra projekt\n29. nov 2012, kl. 17:48 Bemærk: Artiklen er mere end 30 dage gammel\nEt projekt for unge mødre i Randers skal dele ud af deres erfaringer på Christiansborg, hvor social - og integrationsminister Karen Hækkerup (S) skal lytte med.\nProjektet i Randers har i samarbejde fire andre ung-mor projekter arrangeret konferencen, som finder sted den 5. december.\n- Vi har nu været i gang med projektet i lidt over to år og har efterhånden rigtigt mange gode erfaringer , vi gerne vil dele med andre. På konferencen har vi inviteret både praktikere, landsorganisationer samt diverse forskellige ordførere. Men vi er selvfølgelig særligt stolte af minister Karen Hækkerups deltagelse, siger gruppeleder Jeanette Breus Møller fra Randers Kommune.\nProjektets kernebudskab er, at dat det betaler sig at gøre en forebyggende indsats for de unge mødre og deres børn. På den måde styrkes en ung mor i sit netværk og bliver undstøttet i deres forældrerolle samt drømme for fremtiden, skriver kommunen i en pressemeddelelse.\n- At der er en nytteeffekt og en økonomisk sidegevinst er ikke noget vi normalt er optaget af indenfor vores felt. Vi er nok traditionelt mest optaget af, at de mennesker, vi arbejder med, får det bedre. Det er dog kun en fordel, at det nu også bliver tydeligt, at vi rent faktisk gør en forskel i et socioøkonomisk perspektiv, siger Jeanette Breus Møller.


8 dejlige hoteller i Alicante - Lou Noire\n8 dejlige hoteller i Alicante Kategori: Rejser\t–\tTags: Alicante, Ferie, Hoteller, Lejligheder, Rejser, Spanien, Weekendtur\nHar du husket guidebogen? Klik her og gå til Saxo.com\nSkønne hoteller i Alicante\nLeder du efter gode hoteller i Alicante? Alicante ligger kun et kort flyvetur væk, men den spanske by byder på masser af oplevelser og afslapning. Nyd den imponerende udsigt ud over Middelhavet fra borgen Castillo de Santa Bárbara, der vogter over byen, eller gør som de andre turister og gå ned i tempo med med en hyggelig slentretur langs havnepromenaden.\nTag med Lou Noire på ferie – få alle de bedste rejsetips her!\nI Alicante får du rigtig meget hotel for pengene, og du kan roligt booke en ekstra stjerne, end du plejer. I forhold til danske priser kan du i Alicante få al den luksus, du har lyst til, uden at det bliver nævneværdigt dyrere. Her får du anbefalinger på fantastiske hoteller i Alicante, der alle kan bookes direkte igennem Booking.com. Se flere hoteller ved at lave din egen søgning her:\nHotel med byens bedste havudsigt\nPå Hotel Sercotel Suites del Mar bor du helt ude på kajen ved marinaen med de brusende bølger lige under dig. Her får du en fantastisk udsigt ud over havet, slottet og stranden. Suites del Mar er et af byens bedste hoteller med store værelser og rummelige altaner, du kan slappe af på. Det kan godt betale sig at give lidt ekstra for at få den skønne udsigt udover stranden og havet og vælge by-siden fra, hvor der kan være larm til ud på de små timer. Morgenmaden på Hotel Sercotel Suites del Mar er uovertruffen; med juicemaskine, friskbagte croissanter og bobler ad libitum. På hotellet findes også en spa-afdeling og en lille pool – men hvem har brug for det, når stranden kan nås på få minutter?\nLæs mere her: Hotel Sercotel Suites del Mar\nSamme beliggenhed – lidt billigere\nSuites del Mar er bygget sammen med det lidt billigere Melia Alicante. Dette hotel ligger længere inde mod land, men du får stadigvæk samme fantastiske udsigt. Ligesom på Suites del Mar er der kort til stranden, men Melia Alicante har også en større pool med solsenge. Udover morgenmadsrestauranten har hotellet også to andre restauranter og tilbyder både halvpension og helpension. På hotellet har du også mulighed for at tilkøbe “The Level”-pakken, der giver adgang til områder, der kun er for voksne. I de børnefri områder kan du slappe af ved den lukkede pool eller nyde morgenmaden i fred og ro i det særskilte morgenmadslokale. Du får også adgang til en lille bar, hvor du gratis kan hente drinks og snacks.\nLæs mere her: Melia Alicante\nEt helt hotel kun for voksne\nAt Alicante er en by, hvor mange kærestepar tager hen for at nyde livet og hinanden, ses på udvalget af hoteller og lejligheder, som kun er for voksne. Et andet hotel, der tilbyder ferie uden børneskrål og klapvogne i elevatoren, er Hotel Boutique Alicante Palacete S.XVII. Den gamle bygning er nænsomt restaureret og tillader flere steder et kig til de rå stenvægge, og på de elegante værelser kan I nyde roen. Er der mulighed for det, så bestil et værelse med balkon. At hotellet er et boutiquehotel betyder nemlig, at der ikke er mange opholdsarealer udover den skønne tagterrasse – men det er der heller ikke behov for. Hotellet ligger lige ved havnen og tæt på masser af gode restauranter.\nLæs mere her: Hotel Boutique Alicante Palacete S.XVII\nLuksuslejligheder midt i byen\nLige midt i gågaden ligger de 10 luksuslejligheder, der udgør Palacio Salvetti Suites. Den historiske bygning blev opført i 1887 og betragtes stadig i dag som en af de arkitektoniske perler i Alicante. De eksklusive lejligheder og suiter svinger i størrelsen fra 44 – 130 kvadratmeter, så der er plads nok til alle vennerne. Lejlighederne er især for dig, der slet ikke kan få byliv nok, for fredag og lørdag har de lokale en fest lige nede på gaden – og du er inviteret! Med beliggenheden lige ved den populære Syrah Wine Bar, behøver du aldrig for alvor at forlade området. Her finder du nemlig alt i gourmet-tapas og udsøgte vine.\nLæs mere her: Palacio Salvetti Suites\nHoteltårnet, der lyser op over hele Alicante\nNæsten helt nede ved vandet og lige i starten af en af de store gader ligger TRYP Alicante Gran Sol Hotel. Her bor du lige ved marinaen og ramblaen og tæt på alle de gode restauranter. På den anden side af gaden ligger den åbne plads Plaza Portal de Elche, der markerer indgangen til et af Alicantes festlige områder. Herfra og ned til Plaza Balmis findes et utal af barer og restauranter. Uanset hvor du befinder dig i Alicante, kan du dog altid finde hjem til TRYP Alicante Gran Sol Hotel. Det høje hoteltårn lyser op over hele byen og er et godt pejlemærke at stile imod. Hotellet har 26 etager og en fantastisk udsigt ud over hele byen. På den øverste etage finder du hotellets egen restaurant, hvor du kan nyde spændende middelhavsmad 90 meter over vandet.\nLæs mere her: TRYP Alicante Gran Sol Hotel\n5 stjerner i det gamle kloster\nI de hyggelige gader lige ved alle Michelin-restauranterne og tæt på havnen og stranden ligger luksushotellet Hotel Hospes Amerigo med de fem stjerner. Og det er ikke dyrt: for samme pris som et standardhotel en aften i København kan du her bo i det ombyggede kloster, hvor der er tænkt på alle detaljer. Sov sødt i de egyptiske lagner i de store og lyse værelser og kom godt i gang med dagen med en gourmet-morgenmadsbuffet. Hotellet har sin egen restaurant, Fondillón Restaurant, hvor køkkenchefen fremtryller magiske retter, fortrinsvis med lokale råvarer. Slut dagen af i den skønne pool på toppen med udsigt ud over slottet Santa Bárbara.\nLæs mere her: Hotel Hospes Amerigo\nLejlighedshotel tæt på strand og shopping\nEr I en familie eller en flok venner, der gerne vil have lidt mere plads på ferien, er der mange typer lejligheder i Alicante at vælge imellem. Lejlighedshotellet S30 Reina Victoria Suites har taget alle de gode ting fra en hotelferie, for eksempel daglig rengøring og en hyggelig, lille bar, og kombineret det med friheden ved at bo i en lejlighed. Lejlighederne er rustikt og smagfuldt indrettet og med et veludstyret køkken. Lejlighedshotellet ligger i et beboelseskvarter tæt på slottet og med ca. ti minutters gang til havnen. Det store marked ligger lige rundt om hjørnet, og der er mange barer og restauranter i området.\nLæs mere her: S30 Reina Victoria Suites\nEt billigt hotel i Alicante\nLeder du efter et billigt hotel i Alicante? Skal du bare bruge en god seng at sove i, inden turen går videre rundt langs den spanske solkyst, så ligger ibis Alicante små ti minutter i bil fra lufthavnen. Der går også bus hvert 20. minut fra lufthavnen, og bussen kører hele vejen ind til centrum. Hotellet tilbyder morgenmad og små, lette retter, men ellers er der ikke rigtig andet i området, hverken restauranter eller supermarkeder. Vil du bruge hotellet som udgangspunkt for en ferie i Alicante, kræver det næsten, at du har bil. Vil du spise aftensmad i Alicante, kommer du nemlig til at gå meget af vejen hjem, da der ikke kører mange busser sent om aftenen. Skal du holde ferie i selve Alicante by, så brug et par hundrede kroner ekstra på et værelse og book dig ind på et af hotellerne inde i byen. Når det er sagt, så er ibis Alicante er et fint hotel til prisen. Har du boet på et ibis-hotel før, vil du genkende den praktiske indretning, som er god og helt ens igennem hele Europa.\nLæs mere her: ibis Alicante\nSe flere gode hoteller i Alicante her på Booking.com!\nHvordan kommer du til Alicante?\nDet tager ca. 3½ time at komme med fly fra København eller Billund til Alicante. Du kan bruge momondo til at søge efter billige flybilletter til Alicante. Prøv at skifte imellem forskellige datoer for at finde den laveste pris. Husk også at vælge mellemlandinger fra, hvis du gerne vil flyve direkte.\nDet kan i øvrigt anbefales at besøge byen i starten og slutningen af sæsonen, april/maj og august/september, hvor klimaet er en som en god, dansk sommer, og hvor mængden af turister er på et passende niveau.\n« 4 dejlige hoteller i Flensborg\n8 skønne hoteller i Stockholm »\nHeld og lykke med din eksamen!\nFestlige spil til en forrygende Polterabend


CULT Cola Aalborg Open: Interview med Tricked eSport – Sports-Gaming\nNu er der to nætter tilbage inden turneringen i Aalborg. I går talte vi med et af Danmarks største FIFA-hold, og i dag taler vi med manageren for Danmarks indiskutabelt største FIFA-hold, Kent ‘TalentKent’ Brylle.\nTricked eSport har for tredje år i træk minimum én repræsentant med til FIWC. I år er det Mohamad Al-Bacha, året før Lasse ‘Kongen’ Bækkelund og i 2014 var det August ‘Agge’ Rosenmeier. Derfor er det nok ingen underdrivelse at kalde Tricked eSport for det største FIFA-hold i Danmark nogensinde. De har haft mange succeser gennem tiden, og de håber naturligvis også at tiden med de mange sejre fortsætter. Og med den form, spillerne udviser, er det absolut også sandsynligt.\nKent Brylle har været manager for Tricked i et godt stykke tid nu, og er gode venner med alle på sit eget hold. Selvom Kent ikke har nået sit tidligere niveau til de seneste turneringer, ligesom sidste års Aalborg Open var en skuffelse for ham, så har han fundet ro i rollen som manager og gør et godt stykke arbejde med at finde talenter og skubbe sine spillere frem. Vi har talt med ham om forventningerne til Aalborg Open for holdet.\n“Jeg er meget spændt på at se, hvordan de alle kommer til at præstere. Vi stiller op med fire dygtige spillere, som kommer velforberedte til turneringen. Jeg mindes ikke en mere åben turnering, hvor det er så svært at udpege en vinder fra start, så det bliver helt sikkert spændende at se, hvordan det kommer til at ende, men jeg forventer helt sikkert at have en spiller eller tre tilbage, hvor det er rigtig sjovt. Det kommer selvfølgelig også an på bracket, samt hvor tidligt de løber ind i hinanden, men det er fire spillere med niveauet til at nå rigtig langt. En turneringssejr er i hvert fald ikke urealistisk.”\nSom tidligere nævnt skal Al-Bacha spille FIWC i New York i marts. Her skal der spilles med landshold, og derfor er det nødvendigt at træne med landshold. Vi har hørt Kent, hvad han mener Bacha skal fokusere på:\n“Bachas fokus skal være på at gøre sit bedste og få tanket endnu mere selvtillid frem mod FIWC. Han er en fantastisk spiller, som har vundet sine seneste tre offline turneringer, så han skal bare ind og fortsætte sit gode spil og så arbejde videre med de ting, han bruger tid på i disse dage. FIWC vil altid ligge i baghovedet, men han bruger hver dag på at forberede sig til den turnering, så et ekstraordinært fokuspunkt vil det ikke være for Bacha i Aalborg.”\nTrickeds hold består i øjeblikket af fire spillere. Vi har spurgt Kent, om truppen er for lille, eller om den er tilpas.\n“Antallet af spillere betyder ikke så meget for mig. Det vigtigste for mig er, at man har spillere, der fungerer godt sammen og kan levere på et tilfredsstillende niveau. Det er også vigtigt, at vi har et antal spillere, der gør det muligt at give dem de bedste rammer for at udvikle sig personligt og føle sig tilpas hos os. Det hjælper intet at hente 15 spillere, hvis det så betyder, at man ikke har mulighed for at give alle 15 nogle gode rammer at spille og udvikle sig i. Jeg er meget tilfreds med vores nuværende lineup.”\nTil sidst spurgte vi Kent om hvor vidt der er pres på ham op til kampen. Her svarede han:\n“Jeg ved ikke, om jeg vil kalde det et pres, men alle har jo et ansvar for at varetage sine opgaver i en organisation, og så længe vi fortsætter den udvikling, vi har gang i, er der ingen alarmklokker, der ringer. Vi går en spændende fremtid i møde i Tricked, og jeg glæder mig over at være en del af den, så det pres, der egentlig ligger, ser jeg mere som en spændende udfordring og en opgave, som jeg nyder at sidde med.”\nDet var altså ordene fra Tricked – vi ønsker dem held og lykke til turneringen!\nmar 4, 2016 /0 Kommentarer/af Andreas Gislund\nTags: Cult Cola, Fifa 16, tricked\nhttps://i0.wp.com/sports-gaming.dk/wp-content/uploads/2016/02/AalborgOpen.png?fit=900%2C598&ssl=1 598 900 Andreas Gislund http://sports-gaming.dk/wp-content/uploads/2015/03/Sportsgaming-logo-hvid-1024x268.png Andreas Gislund2016-03-04 06:22:272016-03-17 13:34:19CULT Cola Aalborg Open: Interview med Tricked eSport\nCULT Cola: Vi matcher godt med FIFA\nFIFA 16 Ultimate Team Vinter-opdatering [2/2]\nCULT Cola Aalborg Open: Interview med Wicked Gaming CULT Cola: Vi matcher godt med FIFA


Salme 11 DN1933 - Jeg tager min Tilflugt til HERREN! Hvor - Bible Gateway\nSalme 11 Dette er Biblen på dansk (DN1933)\n11 Jeg tager min Tilflugt til Herren! Hvor kan I sige til min Sjæl: "Fly som en Fugl til Bjergene! 2 Thi se, de gudløse spænder Buen, lægger Pilen til Rette på Strengen for i Mørke at ramme de oprigtige af Hjertet. 3 Når selv Grundpillerne styrter, hvad gør den retfærdige da?"\n4 Herren er i sin hellige Hal, i Himlen er Herrens Trone; på Jorderig skuer hans Øjne ned, hans Blik ransager Menneskens Børn; 5 retfærdige og gudløse ransager Herren; dem, der elsker Uret, hader hans Sjæl; 6 over gudløse sender han Regn af Gløder og Svovl, et Stormvejr er deres tilmålte Bæger. 7 Thi retfærdig er Herren, han elsker at øve Retfærd, de oprigtige skuer hans Åsyn!


Roligt marked efter cypriotisk nej Roligt marked efter cypriotisk nej\nOnsdag den 20. marts 2013, 12:00 EU-hjælpepakken fik et kæmpe nej tak fra de cypriotiske politikere tirsdag, men markedet tager det forholdsvis roligt. Dog skal der fart på, for at redde landet fra statsbankerot. Situationen spidser til i Cypern. Fra mest at blive omtalt som en lækker feriedestination, går snakken nu på den mulige statsbankerot, som landet kan se frem til, hvis ikke der bliver fundet en løsning på den cypriotiske finanskrise - og det skal ske hurtigst muligt.\n»Hvis vi nu så renterne køre op i Frankrig, så tror jeg, det ville være meget mere tolket, som om det ikke bare er en cypriotisk krise, men en systemisk krise for hele euroen.« I Handelsbankens morgenmelding fremgår det, at aktiekurserne og de sikre renter falder og euroen endnu svækkes. Men lidt af det tabte indhenter de amerikanske børser og med den udvikling, mener Henrik Drusebjerg ikke, der er noget tegn på, at krisen breder sig til resten af Europa. Men det betyder ikke, at situationen ikke er så grel som nogensinde i den lille østat. Der skal en ny aftale på plads, og det afgørende er, at der sker hurtigt. ECB vil sikre bankerne likviditet, mens den politiske løsning kommer på plads, men den cypriotiske stat har kun midler i kassen til at kunne fortsætte driften en til to måneder endnu, og derfor er der frygt for såkaldte bank run, siger Henrik Drusebjerg.\nCypern kan kigge på salg af gasreserver eller banker til russiske interesser, for at finansiere underskuddet - eller som det er blevet diskuteret - lægge skattebyrden over på indestående i bankerne på over 100.000 euro.\nDerfor kan det blive en smule svært at finde finansiering alternativer steder, men heller ikke udsigten til at eurolandene slækker på kravene, ser særligt sandsynlig ud. Det ville ellers kunne reducere beløbet, som Cypern selv skal fremskaffe til 3,3 milliarder euro i stedet for de cirka 5,8 milliarder. »Det ser ikke ud til, at tyskerne op til valget i september er villige til at hjælpe de russiske bankkunder med tyske skatteyderes penge. Der tror jeg Angela Merkel står meget fast,« siger Henrik Drusebjerg. Hvis der ikke kommer en løsning på krisen, kan det ende med, at Cypern må tage konsekvensen og frivilligt forlade euroen og imødegå en statsbankerot. »Det vil være en katastrofe for landet. Det vil formentlig betyde, at banksektoren kollapser ret hurtigt, da der formentlig vil ske det, at russerne får fantastisk travlt med at fjerne deres penge, når bankerne åbner igen. Der vil komme et bank run, og så varer det ikke ret længe, før bankerne kollapser og lukker igen. Så kollapser staten,« siger Henrik Drusebjerg. Han håber på, at cyprioterne og eurozonen i stedet i fællesskab kan sætte sig ned og forhandle sig frem til en løsning, der ikke munder ud i et exit. Det er nemlig ikke kun cyprioterne, der bærer ansvaret for at situationen tilspidsedes, da der var udsigt til, at selv indskudte beløb under 100.000 euro skulle bidrage med engangsskat på op til 6,75 procent. »En ting er, at man har peget fingre af cyprioterne, men jeg synes også de øvrige euroledere bærer et kæmpe ansvar for, at man overhovedet har åbnet for, at cyprioterne har kunne pille ved bankgarantien. Det er en gigantisk politisk brøler, så jeg håber på, at de i fællesskab kan finde en fjerde mulighed.«


Skrevet af Kristian Lund d. 31. oktober 2017 i kategorien Diabetes\n”Vi lader de praktiserende læger i stikken,” siger Allan Flyvbjerg, øverste chef for Steno Diabetescenter Copenhagen. Han efterlyser mere entydige guidelines.\nForskellene fremgår af statistikken for lægemiddelordinationer i databasen, Ordiprax, som er udviklet i et samarbejde mellem Institut for Rationel Farmakoterapi, Sundhedsstyrelsen og Sundhedsdatastyrelsen.\n“Det er problematisk, faktisk pinligt, at der er så store regionale forskelle på diabetes-behandlingen i et lille land som Danmark. Det virker fuldstændig ulogisk og unødvendigt,” siger Allan Flyvbjerg, øverste chef for Steno Diabetescenter Copenhagen. Han er i gang med at opbygge fremtidens diabetesbehandling i Region Hovedstaden. Steno Diabetescenter Copenhagen er langt det største center i den betydelige diabetessatsning, som er på vej til at blive rullet ud landsdækkende, finansieret af bevillinger fra Novo Nordisk Fonden.Alene til Steno Diabetescenter Copenhagen er der bevilget tre mia. kr.\nUdfasning af sulfonylurinstof\nAf statistikken for lægemiddelordinationer i databasen, Ordiprax, fremgår det bl.a., at de såkaldte SU-lægemidler er ved at blive udfaset i Danmark – men med meget store forskelle fra region til region.\nBehandling med sulfonylurinstof (SU) har været brugt i mange år, og præparaterne virker ved at fremme dannelsen af insulin fra bugspytkirtlen. En væsentlig ulempe er dog, at stofferne ikke holder op med at virke selvom blodsukkeret bliver lavt. Dette kan betyde, at der især hos nogle personer er en risiko for hypoglykæmi (for lavt blodsukker).\nUdfasningen går langsomst i Region Hovedstaden, som siden 2. kvartal 2014 har kunnet reducere sit forbrug fra 625 til 500 DDD per 1000 indbyggere per kvartal, altså en reduktion på 20 procent.\nDet højest aktuelle forbrug findes i Region Nordjylland, hvor forbruget stadig er 530 DDD per 1000 indbyggere per kvartal. Denne region har i årevis været mere begejstret for SU med et kvartalsforbrug på tæt på 800 DDD per 1000 indbyggere.\nLængst i udfasningen er Region Syddanmark og Region Midtjylland med aktuelt forbrug på under 400 DDD indbyggere per kvartal, altså næsten 25 procent mindre end i Region Nordjylland.\nDet er den slags forskelle, som Allan Flyvbjerg hæfter sig ved, om end hans kommentarer ikke knytter sig til enkeltstående lægemidler.\n“Vi diabetologiske eksperter lader de praktiserende læger i stikken, fordi de danske guidelines er alt for bredt formulerede. Der skal mere entydighed til med fokus på anbefalinger af de farmaka, der har den højeste evidens, den laveste bivirkningsprofil og den laveste pris, ellers kan jeg forestille mig, at almen praksis ikke kan holde rede på, hvilke stoffer der er bedst for den enkelte borger med diabetes. Derfor skal vi endokrinologer påtage os et ansvar for de alt for store forskelle i behandlingen,” siger han.\nForskellene i DPP-4 hæmmerne\nDer er også kolossale forskelle mellem regionerne, når det gælder de såkaldte DPP-4 hæmmere.\nDisse præparater virker ved at hæmme nedbrydningen af et naturligt tarmhormon (GLP-1) i kroppen, som fremmer dannelsen af insulin og hæmmer dannelsen af glukagon. Påvirkningen af disse to hormoner fører til sænkning af blodsukkeret. Der er meget få bivirkninger ved behandlingen, som oftest kan gives én gang daglig.\nAnvendelsen af DPP-4-hæmmere er i vækst, men med enorme forskelle:\nRegion Nordjylland er ellevild med DPP-4 hæmmere og har været det i årevis. Aktuelt ligger forbruget på 330 DDD pr. 1000 indbyggere pr. kvartal.\nDerimod er Region Sjælland mere forbeholden med et aktuelt forbrug på lige under 240 330 DDD pr. 1000 indbyggere pr. kvartal, altså 28 procent mindre end nordjyderne.\nForskellene i GLP1-analoger\nDe største forskelle i behandlingsmønster ser man indenfor de nyere lægemidler, f.eks. de såkaldte GLP-1 analoger. De er anført af Victoza i vækst overalt.\nGLP1-analoger øger dannelsen af insulin og nedsætter dannelsen af glukagon i bugspytkirtlen, samtidig med at det nedsætter appetitten og bevirker, at maden opholder sig længere tid i mavesækken. Disse ting bevirker en sænkning af blodsukkeret, et vægttab og en mindre sænkning af blodtrykket.\nRegion Nordjylland har mindst vækst af GLP-1 analoger, og aktuelt er forbruget 340 DDD pr. 1000 indbyggere pr. kvartal. Helt anderledes er det med Region Sjælland, som allerede i 2014 anvendte 380 DDD pr. 1000 indbyggere pr. kvartal, og siden er forbruget steget til 470 DDD pr. 1000 indbyggere pr. kvartal, og det er 38 procent mere end Region Nordjylland.\nForskellene i SGLT2-hæmmere\nOgså de såkaldte SGLT2 hæmmere er i fremmarch, men med store forskelle i tempoet.\nDisse præparater virker via nyrerne, så man udskiller en øget mængde af sukker i urinen. På denne måde sænkes blodsukkeret, samtidig med at personen mister kalorier, hvilket kan resultere i et mindre vægttab.\nMest skeptisk er Region Nordjylland overfor SGLT2-hæmmere med et aktuelt forbrug på lige under 150 DDD pr. 1000 indbyggere pr. kvartal. Her er Region Hovedstaden og Region Sjælland mest begejstrede med et aktuelt behov på over 200 DDD pr. 1000 indbyggere pr. kvartal, altså 25 procent højere end i Region Nordjylland.\nFlyvbjerg: Vi skal skabe entydighed\nAllan Flyvbjerg ønsker ikke at blive taget til indtægt for hverken det ene lægemiddel eller det andet. Hans kommentarer handler alene om forskellene – og den manglende entydighed i de endokrinologiske speciallægers anbefalinger til kollegaerne i almen praksis:\n”Efter min mening skal vi arbejde meget tættere sammen med at skabe større entydighed og være en hjælp for de praktiserende læger. Ud over mere tydelige og operationelle guidelines, er det jo kun fantasien der sætter en grænse for, hvad vi diabetologiske eksperter kan udrette sammen med de praktiserende læger,” siger han.\nHan foreslår, at eksperterne i fællesskab udvikler nye teknologiske løsninger, der kan give adgang til let anvendelige beslutningsstøtteredskaber baseret på nyeste viden indenfor rationel farmakoterapi.\n“Så ville man som praktiserende læge, i tvivlstilfælde om valget af den rette medicin undgå at skulle søge råd i alt for bredt formulerede guidelines, der i værste fald kan være delvist- eller helt forældede. Resultatet af det set-up, vi har nu, er, at vi må konstatere en uacceptabel stor forskel i anvendelse af medicin til personer med diabetes rundt om i landet. Det er ikke godt nok og rent ud sagt uacceptabel,” siger han.\nKrarup: En behandling er ikke bedre end en anden\nFormand for Dansk Endokrinologisk Selskab, Troels Krarup Hansen, der også er professor og overlæge på Medicinsk Endokrinologisk Afdeling på Aarhus Universitetshospital, siger i en skriftlig kommentar, at guidelines for type 2 diabetes giver stor frihed til valg af præparat nummer 2 efter metformin.\n“Man kan ikke tale om at en behandling er bedre end en anden. Det, der betyder noget, er, at man opnår god glykæmisk kontrol, passende lav HbA1c, med færrest mulige bivirkning og til den bedste pris. Vi savner adgang til data fra praksis på f.eks. HbA1c for at kunne udtale os om dette,” skriver han.\nHan mener, at der i statistikken er en række faktorer, som skal tages med i betragtning, inden man konkluderer for bastant.\n“Forbruget er ikke korrigeret for forskelle i forekomsten af diabetes i de enkelte regioner. Når forbruget ligger højt i Region Sjælland kan det være udtryk for, at der er relativt flere diabetespatienter i den region. Forbruget opgives som DDD. For insulin en 1 DDD 40 enheder. Da mængden af insulin til specielt type 2 diabetes afhænger meget af f.eks. vægt, vil forbruget blive størst de steder, hvor der er mange overvægtige patienter,” skriver han.\n“Med ovenstående forbehold er det dog fortsat tydeligt, at der er regionale variationer i de foretrukne behandlinger. Det baserer sig nok primært på historisk betingede forskellige kulturer - herunder også i samarbejdet mellem hospitalerne og praksis. Det ser dog ud til, at forskellene bliver mindre og mindre, hvilket formentlig skyldes vores nationale behandlingsvejledninger og et generelt bedre samarbejde på tværs af landet,” skriver Troels Krarup Hansen.\nSU-lægemidlerne er ved at blive udfaset i Danmark.\nDet går langsomst i Region Hovedstaden som siden 2. kvartal 2014 har kunnet reducere sit forbrug fra 625 til 500 DDD per 1000 indbyggere per kvartal, altså en reduktion på 20 procent.\nMen det højest aktuelle forbrug findes i Region Nordjylland, hvor forbruget stadig er 530 DDD per 1000 indbyggere per kvartal. Denne regional har i årevis været mere begejstret for SU med et kvartalsforbrug på tæt på 800 DDD per 1000 indbyggere.\nLængst i udfasningen er Region Syddanmark og Region Midtjylland med aktuelt forbrug på under 400 DDD indbyggere per kvartal, altså næsten 25 procent mindre end i Nord.\nNovo Nordisks degludec, altså Tresiba, tages også imod med stor forskellighed.\nRegion Sjælland skiller sig ud som mest begejstret med aktuelt forbrug på over 250 DDD pr. 1000 indbyggere pr. kvartal.\nMens Region Syddanmark er langsomst med et aktuelt forbrug på 140 DDD pr. 1000 indbyggere pr. kvartal. Sjællænderne bruger altså 78 procent mere, Og det vedrører altså et lægemiddel som er helt nyt i Danmark.\nDPP-4 hæmmere er i vækst, men med enorme forskelle:\nDerimod er Region Sjælland mere forbeholdne med et aktuelt forbrug på lige under 240 330 DDD pr. 1000 indbyggere pr. kvartal, altså 28 procent mindre end nordjyderene\nVictoza er i vækst overalt\nMen Region Nordjylland har mindst vækst, og aktuelt er forbruget 325 DDD pr. 1000 indbyggere pr. kvartal\nHelt anderledes med Region Sjælland, som allerede i 2014 anvendte 380 DDD pr. 1000 indbyggere pr. kvartal, og siden er forbruget steget til 470 DDD pr. 1000 indbyggere pr. kvartal, og det er 88 procent mere end Region Nordjylland.\nSGLT2 hæmmere er i fremmarch:\nMen Region Nordjylland er mest skeptisk med et aktuelt forbrug på lige under 150 DDD pr. 1000 indbyggere pr. kvartal,\nHer er Region Hovedstaden og Region Sjælland mest begejstrede med et aktuelt behov på over 200 DDD pr. 1000 indbyggere pr. kvartal, altså 25 procent højere end i Region Nordjylland.


Fred her til lands ... ⋆ Helles Hyggeblog\nMin morbror Olav, han bor så langt ude i skoven, at man næsten skulle tro det er løgn. For at besøge ham, skal man køre langt, langt ud af en skovsti, og når man tror man er kørt forkert, så fortsætter man alligevel, indtil vejen ikke kan føre én længere ud i skoven. Her for enden af stien, bor morbror Olav.\nTræerne i hans have, får mine fældningsmodne grantræer til at ligne en ren kvist.\nHans have får i det hele taget min ellers alt for store parcelhushave til at ligne et rent frimærke.\nHan har masser af søer, hvor han kan fiske. Han kunne sikkert cykle mountainbike her, hvis morbror Olav gad. Det gider han ikke. Han spiller golf og han har selv anlagt både golfbane og jagthytte.\nDer er damme med andemad – og hvis man er heldig, kan man få både rådyr og ugler at se.\nOg når det er Sankt Hans, så tænder han bål.\nOg det er her, jeg har tilbragt en stille midsommeraften i aften.\n23. juni 2010 By Helle\nI aften tænker jeg på Emilie og kammeraterne. Det er deres absolut sidste aften på efterskolen. Gad vidst hvordan de bruger den?I morgen henter jeg hende hjem for good and...


Torvegade 2 - 6870 Ølgod - Boligudlejning til salg på 2682 kvm2 - Se mere info på Ejendomstorvet.dk\nTorvegade 2, 6870 Ølgod\nUdlejningsejendom i Ølgos sælges\nRigtig god og velbeliiggende udlejningsejendom sælges. Erhvervslokale udlejet til nyt Fitnesscenter\nNordicals erhvervsmæglere Esbjerg har fornøjelsen at udbyde en særdeles veldrevet udlejningsejendom i handelsbyen Ølgod til salg. Ejendommen ligger helt central i byen med indkøb og parkering lige i nærheden. Ejendommen er opdelt i 11 ejerlejligheder.\nUdlejningsejendommen ligger på Torvet i Ølgod. I umiddelbar nærhed finder man Superbrugsen, BDO, Ølgod Apotek, Hotel Hjedding og den kendte Pagoden Grill. Ølgod har flere store virksomheder bl.a. HTH og BoConcept og et stort opland. Handelslivet i Ølgod er godt med flere dagligvareforretninger på vej.\nGrunden er fuldt befæstet og udlagt som fælles gård med omkringliggende ejendomme. Der er rig mulighed for parkering på meget stor offentligt parkeringsplads lige i nærheden. Udlejer disponerer over 4 garager der udlejes,\nEjendommen er jf. BBR opført i 1968 til-/ombygget i 1977. Ejendommen fremstår generelt i god vedligeholdelsesmæssig stand\nEjendommen indeholder adresserne Torvegade 2 og 4 samt Storegade 26 og 28, Ølgod og indeholder i alt 13 lejemål, heraf 2 erhvervslejemål.\nDen væsentligste erhvervslejer er Banken Fitness, et helt nyetableret center med stor kundesøgning. Herudover findes et erhvervslejemål som ejer aktuelt søger om at omdanne til boligenhed.\nDer er tale om store regulære lejligheder spændende fra 68 til 160 m². Lejligheder varierer i stand, men er hovedsagelig i generel god stand. Langt hovedparten af lejlighederne har altan.\nTil ejendommen hører kælder både i Torvegade 2 og Torvegade 4. Her forefindes vaske- og tørrerum, cykelkælder, et rum alle lejere samt 2 kælderrum til viceværten.\nEndvidere medfølger 4 udlejede garager samt indtægt fra Danske Bank ATM.\nVi ser ejendommen som en rigtig god og sikker investering med et stort afkast og fremtidige muligheder.\n1. års afkast ca. 9%.


Ernæringsassistent/kok til produktionskøkken i Aktivitets- og Plejecentret Bonderupgaard, Plejecentret Bonderupgård Køkken | Ofir.dk\nAktivitets- og Plejecentret Bonderupgård søger en ernæringsassistent eller kok til produktionskøkken. Stillingen er på 32 timer ugentligt med arbejde hver 3. weekend. Arbejdstid ligger mellem 7-16.\nPlejecentret Bonderupgård består af 58 moderne plejeboliger, boligerne er fordelt i to huse med hver tre etager (fire somatiske afdelinger og to forbeholdt demensramte beboere). Hver etage har 9 eller 10 boliger, stor fællesopholdsstue med anretterkøkken, spise- og dagligstue.\nAktivitetscentret Bonderupgård har en bred vifte af tilbud til såvel vedligeholdende som forebyggende gæster. Bonderupgård er profilplejehjem med ”Dyr og udeliv” som tema.\nHuset har eget produktionskøkken, som producerer mad til ca. 65 beboere og aktivitetscentrets gæster samt personale.\nVi tilbyder et spændende job med:\nmulighed for løbende at udvikle dine personlige og faglige kvalifikationer\nfokus på det daglige arbejdsmiljø\net køkken med en god, social omgangstone\ner uddannet kok, ernæringsassistent eller har en tilsvarende kostfaglig uddannelse\ndeltager i køkkenets samlede produktion\ner interesseret i at udvikle køkkenet indenfor ældreområdet\nLøn og ansættelsesvilkår i henhold til Ny Løn.\nØnsker du yderligere information, er du velkommen til at kontakte køkkenleder Arne Holdrup på 8232 5340.


Anders Fogh er ikke Anna Lindh | KPnet\nAnders Fogh er ikke Anna Lindh\nDe danske medier – og statsminister Anders Fogh selv – har draget maleraktionen i folketinget, da Fogh sendte Danmark i krig mod Irak, ind i reaktionen på mordet på Anna Lindh.\nDet er absurd. En politisk medieaktion er ikke mord eller attentat. Og Anders Fogh er ikke Anna Lindh.\nMordet på den svenske udenrigsminister kan ikke på nogen måde sammenlignes med aktionen i folketinget den 16. marts, da de to antikrigsaktivister Lars Grenaa og Rune Eltard Sørensen kastede maling på stats- og udenrigsministeren.\nKnivdrabet på Anna Lindh var et fascistisk attentat, sandsynligvis begået af en sindssyg højreekstremist. Uanset hvilke motiver gerningsmanden måtte have, var det et attentat mod den demokratiske debat i Sverige op til folkeafstemningen om euro’en på søndag. Den fik en brat afslutning. Den politiske virkning er en styrkelse af ja-siden, som i alle meningsmålinger har stået til et stort nederlag.\nAnna Lindhs morder stak af fra sin handling, som foregik under ministerens anonyme indkøbstur uden sikkerhedsvagter.\nMaleraktionen mod Fogh og Per Stig Møller foregik i folketinget, da en beslutning om dansk krigsdeltagelse var truffet – uden nogen form for folkelig demokratisk debat og i modstrid med befolkningsflertallets mening. Som medieaktion var det netop en protest mod mangelen på demokrati, den foregik i fuldstændig offentlighed – og maleraktivisterne vidste på forhånd, at de ville blive arresteret.\nAnders Foghs eller Per Stig Møllers liv eller sikkerhed var ikke på noget tidspunkt truet. De eneste, som risikerede noget, var maleraktivisterne. En panikreaktion fra sikkerhedsfolkene i folketinget kunne have været alvorlig.\nMaleraktionen var en symbolsk aktion, som viste, at de to krigsministre var på vej til at få ikke maling, men menneskeblod på hænderne.\nSpørgsmålet om ministrenes sikkerhed er et helt andet spørgsmål. Maleraktionen viste, at det var relativt let at få adgang til folketinget – og at et virkeligt attentat dér var muligt. Det har ført til en skærpelse af sikkerhedsforanstaltningerne der, og til en permanent bevogtning af statsministeren og større sikkerhedsforanstaltninger for andre politikere.\nIntet tyder imidlertid på, at Fogh, Per Stig Møller eller andre danske ministre på noget tidspunkt har haft grund til at frygte for at blive slået ihjel. Den danske venstrefløj er ikke sindssyg og praktiserer ikke individuel terror som aktionsmetode.\nAt medierne og Anders Fogh ikke er i stand til at skelne mellem politisk protest og attentat, mellem liv og død, ja og nej og demokrati og ikke-demokrati bliver på tragikomisk vis demonstreret igen. Samtidig med at medierne bekvemt glemmer at nævne det eneste politiske mord i Danmark i nyere tid: det stadig uopklarede nazistiske bombedrab på IS’eren Henrik Christensen i 1992.\nHvis man ikke vidste det i forvejen, så er det demonstreret igen:\nAnders Fogh er ikke Anna Lindh.


Alle organisatoriske kurser og uddannelser er aflyst til udgangen af juni måned | AMiR-kompasset, DSR\nAMiR-kompasset » AMiR nyheder » Alle organisatoriske kurser og...\nAlle organisatoriske kurser og uddannelser er aflyst til udgangen af juni måned\nHvis du som tillidsvalgt er tilmeldt et kursus eller et uddannelsesforløb i perioden, får du direkte mailbesked om aflysningen fra DSR's kursusafdeling.\nDansk Sygeplejeråd har besluttet at aflyse alle arrangementer, møder, kurser og undervisning fra nu og frem til udgangen af juni, da alles kræfter i den kommende tid anvendes på håndtering af Covid-19-krisen.\nHvis du er tilmeldt et organisatorisk kursus eller andet\nEr du tilmeldt et kursus, uddannelsesforløb eller andet arrangement i DSR, vil du få en direkte besked om aflysningen via mail. Om muligt vil du også få tilbudt at komme på et nyt forløb. I så fald må du gerne give os besked på kursusadm@dsr.dk, hvis du ikke har mulighed for at deltage.\nHvis du har bestilt transport\nVær opmærksom på, at du skal huske at returnere evt. bestilte tog og flybilletter til Egencia. Ved aflysning af togbillet skal du svare på den mail du har få med billetten fra Egencia og skriv at vedhæftede billet skal annulleres. Ved aflysning af flybillet skal du ringe til Egencia på telefon 70 70 80 11.\nBeskrivelser af de forskellige typer ansigtsmasker, som Sundhedsstyrelsens retningslinjer beskriver anvendes...\nCoronavirus – hvad betyder det for dig som AMiR?\nHer på siden finder du de vigtigste informationer om corona-smitte i relation til din rolle som...


Paris-området camping | Campingpladser rige på romantik ved byernes by.\nHighlights fra Parisområdet\nStorslåede og klassiske seværdigheder\nRig på romantiske oplevelser\nIntime restauranter og velduftende bagerier\nHyggelige campingpladser for hele familien\nCamping Paris - storby og afslappende campingliv\nParis behøver vel i virkeligheden ikke nogen længere introduktion. Byernes by – og nok også kærlighedens by – har altid været Frankrigs helt store skat, og det tiltrækker hvert år massevis af turister, der gerne vil se det ikoniske Eiffeltårn samt spise croissanter og drikke kaffe på en af de små, romantiske fortovscaféer. Og så er der naturligvis Triumfbuen på Place Charles de Gaulle; verdens største museum, Louvre, med den kendte glaspyramide, hvor det uvurderlige Mona Lisa hænger, og for ikke at glemme den smukke kirke, Basilique du Sacré-Cæur. Bestil camping til Paris og kombiner alle disse fantastiske oplevelser med det frie og afslappende camping hvor i bor i skønne mobilhomes. Når I tager på camping i området tæt på Paris er i kun en smuttur fra byen med med adgang til alle pladsen faciliteter. Læs mere\nLæs mere om Paris-området\nNår I går rundt og udforsker de små gader, vil I sandsynligvis også komme forbi en hel del hyggelige steder, der tiltrækker jer – enten med den skøn duft eller den romantiske indretning. I Paris kan det helt bestemt anbefales, at man lægger vejkortet væk og udforsker de små gader og bagveje; følger sin intuition og lader eventyrlysten føre en frem til nogle af de mange skjulte perler. Ud over de kendte ikoniske steder og bygninger er byen i sig selv værd at se nærmere på. En tur i Musée Rodi kan klart også anbefales og er børnene med på ferie i Paris, er turen til Disneyland også helt oplagt.\nSærlige spisesteder i Paris\nDet kan næppe være nogen nyhed, at Paris er fyldt med små kaffebarer, hyggelige caféer, velduftende bagerier, udsøgte brasserier og unikke restauranter. Paris er simpelthen madmekka i topklasse. Hvis du er på jagt efter en virkelig, virkelig god kaffe, bør du holde din eftermiddagspause og hvile benene på Republique of Coffee. Stedet serverer nok en af Paris’ bedste kopper, og så er der i øvrigt hyggeligt og hipt på samme tid. Her serveres desuden også mad, hvis sulten er ved at melde sig. Og nu vi er ved kaffen, er Le Peloton Café også et besøg værd. Her er en god atmosfære og venlig servering. Ejerne af den lille café arrangerer desuden cykelture rundt i storbyen, hvis man ønsker at se Paris på en lidt anden måde.\nCafé des Musées er et godt valg til både frokost og aftensmad. Her kan du få et rigtigt fransk måltid mad, og deres bearnaise (en rigtig franks klassiker) skulle efter signede være helt fantastisk.\nSkal du, vennerne eller familien på camping i Paris-området, er der en del fantastiske luksuscampingpladser at vælge imellem. En af de mest anbefalelsesværdige er Camping La Croix du Vieux Pont der ligger 90 minutter fra midtbyen, men samtidig naturskønt, da Aisne-floden løber tæt på.\nOgså Camping Le Chêne Gris er et besøg værd. Campingpladsen ligger blot 50 km fra byen, men togstationen er tæt på, så I kan komme til centrum af Paris på knap 50 minutter. Til gengæld har I Disneyland tæt på, og campingpladsen med dens store swimmingpool gør det til et oplagt sted for børnefamilier. Find evt. mere information her på siden, eller ring på 70 15 41 41.\nTjek også vores andre rejsemål i Frankrig.


Krudt og sprut kan blive en dyr cocktail – Ballerup Bladet\n27. dec 2017, 09:53\nDet er ikke alle, der hilser nytårskrudtet velkomment. I Ledøje synes nogle beboerne, at nytårsløjerne er blevet vildere og opfordrer landsbyens beboere til at udvise hensyn til de tobenede såvel som de firbenede i krudt-sæsonen. Foto: Foto: Flemming Schiller.\nÅrsskifte Fra den 27. december til 1. januar er det tilladt at fyre krudt og raketter af. Til fornøjelse for nogle, og til bekymring for andre, ikke mindst beboere i huse med stråtage og husdyrejere.\nEr folk blevet mere sløsede med krudt og raketter nytårsaften. Det spørgsmål trænger sig på i disse dage, hvor det igen er tilladt at fyre fyrværkeri af.\nPå Facebook-gruppen for Ledøje opfordres byens indbyggere, til at tage hensyn til de to-benende såvel som de fir-benede, når der fyres krudt af.\nHenriette Øster Lörincz er en af dem, der synes, det går vildere til med nytårskrudtet i byen.\nHun har lagt billeder op af sin hest, der kom til skade nytårsaften sidste år, fordi den gik i panik over nytårskrudtet. Hesten stod i sin boks men blev så bange, da det bragede løs over landsbyen, at den pådrog sig en flænge på det ene forben.\nI opslaget beskriver Henriette Øster Lörincz, hvor vanskeligt, det er at berolige et dyr på 600-700 kilo, når adrenalinet høvler rundt i kroppen på den.\nAndre beboere fortæller, at det tidligere var praksis, at alle byens borgere gik på markerne for at fyre krudt af, så man kommer væk fra de stråtækte huse i landsbyen.\nDet praktiseres stadigvæk af nogle af byens indbyggere, oplyser oldermand Bjørn Weitemeyer fra Ledøje Bylaug, men han kan ikke genkende, at nytårskrudtet skulle være et problem.\n»Der er altid nogle, der klager over vildfarne raketter, at der bliver fyret af tidligt på morgenen og over oprydningen bagefter. Mange med heste og hunde er bekymrede for dyrene, og folk der bor i huse med stråtag er ofte hjemme nytårsaften. Men det er ikke noget generelt problem,« lyder det fra oldermanden.\nEr uheldet ude nytårsnat, og der bryder brand i et stråtag, vil det ifølge Forsikringsoplysningen typisk være den skadelidte husejers forsikring, der dækker. Med mindre skadevolderen har opført sig groft uagtsomt eller har gjort det forsætligt.\nI så fald vil den skadelidtes forsikring i første omgang dække skaderne, men er der tale om forsætlighed eller grov uagtsomhed, kan forsikringsselskabet forsøge at inddrive penge fra skadevolderen eller vedkommendes forsikringsselskab.\n»Det afhænger altid af den konkrete situation, men hvis man eksempelvis fyrer krudt af mod et hus, kan der være tale om grov uagtsomhed,« forklarer Anja Lintrup Sørensen fra Forsikringsoplysningen.\nOgså når det gælder personskade skal man være varsom med en cocktail bestående af krudt og sprut. For selv om man har en ulykkesforsikring, så dækker den ikke, hvis man håndterer fyrværkeriet forkert eller fyrer hjemmelavet eller ulovligt krudt af.\nForsikringen dækker heller ikke, hvis man kommer til skade eller skader andre, fordi man er fuld.\n»Hvert år sker der ulykker, hvor fulde personer kaster tændt fyrværkeri efter andre personer eller ting. I sådan en situation kan du ikke være sikker på, at din private ansvarsforsikring betaler erstatning til det uskyldige offer. Det risikerer du at skulle betale af egen lomme,« siger Anja Lintrup Sørensen.\n1 kommentar om “Krudt og sprut kan blive en dyr cocktail”\nHenriett Øster Lörincz siger:\n29. december 2017 kl. 06:55\nArtiklen stemmer ikke helt, min hest stod ikke i boks og fik ikke en flænge i benet. Måske i lige skulle læse opslaget ordenlig på facebook før i citere folk. Jeg skrev følgende:\n“Ved godt mange er ligeglade med lovgivningen ang fyrværkeri da det jo “kun er nytår en gang om året” mm.\nJeg bor på brydegaard og holder altid øje med hestene når det går løs med knald og brag, dog syntes jeg det de seneste år bliver vildere og vildere her i vores lille by.\nI nat kom min hest desværre til skade da de var meget bange, han har måtte have dyrlæge pga en flænge han pådrog sig i panik.\nDet er svært at bedøve heste ligesom man kan med fx hunde, så de må bare hænge i og holde ud. Heste er flugtdyr så når de bliver bange kan de nærmest finde på at springe ud gennem en boks i panik og de er oftest i en tilstand hvor smerte ikke påvirker dem pga adrenalin. Det er svært at berolige 600-700 kg der forsøger at flygte.\nHeldigvis bliver min hest god igen efter dyrlægens behandling, men han har ikke haft en sjov nat.\nDette er ikke for at pege finger men bare så folk der ikke har med heste at gøre kan forstå hvordan disse store dyr regere og hvor stor fare der kan opstå når de paniker”\nVenlig Hilsen Henriett Øster Lörincz


Støt Taps.DK – Taps By- og Idrætsforening, hver gang du tanker. – VELKOMMEN TIL TAPS.DK\nHar du allerede et OK Benzinkort? Så ring til OK på 70 10 20 33 og fortæl dem, at du gerne vil støtte Taps.DK – Taps By- og Idrætsforening nu, så sørger de for at ændre det.\nDu kan også fordoble støtten, hvis du vælger at få el fra OK. Så støtter du med 5 øre ekstra pr. liter, hver gang du tanker. Det er nemt og hurtigt at skifte el-selskab.\nI juni 2021 havde vi i Taps 47 aktive tankkort, 9 el-aftaler og 2 mobilaftale. De har tilsammen samlet 3.717 kr. ind i sponsorpenge til Taps.dk.\nBare ring til OK på 89 32 24 52


Garn i 1002 København K – Billigt garn i København K – Garn\nPå denne side bliver du præsenteret for forhandlere, som tilbyder levering af garn til 1002 København K\nunder postnummeret 1002, så skal du selvfølgelig ikke snydes for at spare mange penge på garn i kompromisløs kvalitet. Strikkegarn og hæklegarn er blot nogle af de garntyper, man kan købe hos en garnbutik. Derudover kan man også shoppe hobbyartikler (strikkepinde, hæklenåle, omgangstællere m.v.) med levering til 1002 København K\ntil en yderst fordelagtig pris. Det kan du f.eks. bære dig ad med, hvis du handler fra en digital enhed. Der findes nemlig et hav af veletablerede garnbutikker, der i årevis har leveret garn til 1002 København K\nBillig garn i 1002 København K\nØnsker du at købe billig garn i 1002 København K\nAfgiver du en bestilling på garn, så kan du som udgangspunkt selv angive, om du ønsker levering til en pakkeshop, privatadresse eller erhvervsadresse i 1002 København K\nbåde dag og nat. Det er ikke unormalt, at man kan skåne sin pengepung, hvis man er skarp til at udpege den billigste forhandler af garn i 1002 København K\nGarn i 1015 København K – Billigt garn i København K\nGarn i 1045 København K – Billigt garn i København K\nGarn i 1665 København V – Billigt garn i København V


Tyskland er gigantøkonomien uden militære muskler - politikenhistorie.dk\nEfter Anden Verdenskrig handlede det om at stække Tyskland. Alligevel er det nu genforenede land Europas økonomiske centrum. Men kan Tyskland i fremtiden også gøre EU til en udenrigspolitisk stormagt? Tysklands nyere historie rummer nogle af svarene.\nPolitiken Historie 25. maj 2021 kl. 13.47\nProf. emeritus, dr.phil., forfatter til bøger og artikler især om Tyskland og tysk litteratur, bl.a. ’Goethe – et essay’ og ’Tyskland – Europas hjerte’


Ferie i Nordkorea med KTG - budget ture til Demokratiske's Folkerepublik Korea (Nordkorea)\nFerie i Nordkorea - Kontakt Os\nKontakt os hvis du har nogle spørgsmål eller ønsker at booke en ferie i Nord Korea. Vår kontaktinformasjon er følgende:\nTelefon: +86 24-22843816.\nFax: +86 24-23872249\ne-post: info@north-korea-travel.com - Du vil få svar på din e-mail indenfor en arbejdsdag.\nSpørgsmål vedrørende rejser til DPRK\nEn ferie i Nordkorea er ikke noget de fleste mennesker ofte gør, og det er kun naturligt at have mange spørgsmål om at besøge en sådan destination. Du er velkommen til at spørge os så mange spørgsmål som du måtte have med hensyn til at komme til DPRK, uanset om du beslutter dig for at gå med os eller et andet agentur.\nVi er helt overbevist om at være fuldt forberedt, før vi går på ferie i Nordkorea, er afgørende for at gøre det absolutte mest af turen, så vær venlig at spørge os om noget, der kan komme i vejen. Vi har et Nordkorea Travel Forum, hvor rejsende og folk, der ikke har været med os til DPRK, har stillet os og andre spørgsmål. Vi har også en DPRK Travel FAQs sektion. Du kan godt lide at tjekke disse to sektioner og bedes venligst kontakte os med eventuelle spørgsmål, du måtte have.\nAt være placeret i nordøst har Kina givet os mulighed for at være i daglig kontakt med vores koreanske partnere gennem årene, hvilket gør det meget lettere for os at gå ind til DPRK ofte. Dette har igen hjulpet os med at etablere gode forbindelser med vores koreanske partnere både i Pyongyang og Kina.\nStart din ferie i Nordkorea\nVær opmærksom på, at vores ture går fra Beijing, hvor vi møder dig, går over vores rejsebeskrivelse og besvarer eventuelle spørgsmål vedrørende vores rejse til Nordkorea. Dette er en ekstremt vigtig del af turen, som vil hjælpe os alle med at få mest muligt ud af vores oplevelse i Nordkorea. Det er også muligt for os at sørge for jævnligt at forlade Kina og ind i Pyongyang fra andre byer som Shenyang (med fly eller tog), Dandong (med tog), Vladivostok (fly). Du kan henvise til vores DPRK-tog og flyplan for nærmere oplysninger om dette. Fly fra andre byer som Shanghai og Kuala Lumpur er også nogle gange periodisk tilgængelige.\nSe venligst vores DPRK-historie og DPRK-informationssider for at hjælpe med at sætte din potentielle ferie i Nordkorea i perspektiv og få en større forståelse af landets kontekst.


Tag på miniferie på Marselis Hotel Aarhus\nBillig kør-selv ferie til Marselis Hotel Aarhus\nHotellet har en fantastisk beliggenhed lige ned til Aarhus bugten, tæt på skøn natur og Aarhus by.\nSom gæst på hotellet kan I også frit benytte både fitnessrum, swimmingpool og sauna.\nOplev Aarhus i alle regnbuens farver. Regnbuen ligger på toppen af kunstmuseet Aros.\nBesøg Moesgaard Museum og få en kulturhistorisk museumsoplevelse i et skønt naturområde.\nTag på opdagelse i ‘smilets by’ Aarhus, som byder på shopping, cafeer og spændende oplevelser.\nHotellets værelser er indrettet i en skøn maritim stil. Eksempel på et af værelserne med udsigt over vandet.\nNyd naturen omkring den uendelige bro, som ligger smukt ved ved Varna Palæet.\nFantastisk beliggenhed ved havet i udkanten af Århus\nCafeliv ved Åen og shopping i Århus\nMøde Lucy og Grauballemanden på det nye MOMU\nKun 1.299,- / spar op til 224,-\nKun 1.919,- / spar op til 503,-\nHotellet er beliggende midt i den smukke danske natur, som byder på et væld af udendørs aktiviteter. I skoven er der mulighed for en dejlig gå- eller løbetur, samt et besøg i Dyrehaven. Marselisborg Slot og Mindeparken er kun få minutter væk. Her er der rig mulighed for at nyde de flotte haver og forskellige springvand.\nFra hotellets Restaurant Marselis kan I nyde den fantastiske udsigt over Aarhus Bugt. Menukortet byder på forskellige menuer tilberedt fra det åbne køkken. Restaurant Marselis serverer hver dag en lækker frokostbuffet med kolde og lune retter, samt á la carte menu. Til aften er restauranten åben mandag til og med lørdag i tidsrummet kl. 18.00 – 21.30. Køkkenet er lukket søndag.\nPå hotellet kan I gratis benytte både fitnessrum, swimmingpool og sauna. Det er muligt at leje cykler i receptionen mod gebyr. I vinterhalvåret skal leje af cykler ske ved forespørgsel, da cyklerne ikke forefindes på hotellet, men leveres udefra.\nMarselis Hotel Århus tilbyder over 200 parkeringspladser ved siden af hotellet.\nHotellet råder over 163 værelser, som alle er udstyret med telefon, fladskærms TV, badeværelse med hårtørrer, samt gratis trådløst internet. Værelserne er indrettet i maritim stil med varme farver og god komfort. Nogle værelser er placeret i det hyggelige bindingsværkshus med udsigt til skoven. Det er muligt at tilkøbe et værelse med balkon/terrasse og direkte udgang til det fri. Fra disse værelser har I en fantastisk udsigt over havet.\nØnsker I at medbringe hund kan der ikke opgraderes til et værelse med balkon/terrasse og havudsigt. Derudover skal der betales tillægspris for hund.\nNærmeste togstation : 3km (Århus)\nNærmeste lufthavn : 45km (Tirstrup Lufthavn)\nHotellets restaurant er lukket søndag aften. Ved ankomst søndag serveres middagen mandag aften. Ved ankomst lørdag serveres middagen samme aften.\nKaffe og kage serveres kl. 15:00-17:00 og aftensmad serveres kl. 18:00-21:00.\nBørn fra 0-5.99 år er gratis i forældres seng og har kun morgenmad inkluderet i opholdet. I bedes på forhånd give hotellet besked om, hvorvidt børnene ønsker børnemenu eller 3-retters menu. Vejl. pris for en børnemenu er 98 DKK.\nVærelser, hvor man må medbringe hund, er placeret i et anneks lige uden for hotellet.


Test af Jaguar XE 20 d | bil.guide.dk\nTest af Jaguar XE 20 d\nJaguar XE disker op med en helt ny platform lavet i aluminium, en ny motorgeneration fremstillet på en spritny motorfabrik – og det hele pakket ind i klassiske, men moderne linjer. Fotos: Jaguar\nMens XE forfra minder en del om storebror, XF, er bilen mere sig selv, set bagfra. Baglygterne synes dog vel store.\nHer er benpladsen lige akkurat godkendt og på niveau med BMW 3-serie, mens der er mindre plads til hoved og skuldre.\nBagagerummet er tilgængeligt og har en respektabel størrelse. Indtil videre er der ingen meldinger om en stationcar.\nDen nye 180 hk-diesel er en perle med kræfter, fin økonomi og dejlig støjsvag. Den fås også i en basisudgave med 163 hk.\nLang front, kort hæk og en coupélignende profil. Jo, Jaguar XE behøver ikke skamme sig over sit udseende.\nNy nomenklatur: Jaguar runder opad, og den 180 hk-diesel hedder således 20d, selv om den altså ikke har 200 hk.\nCockpittet omgiver forsædepassagererne med en dyb midterkonsol, der skaber en intim atmosfære. Instrumenterne er i samme stil som F-Typen, og viserens udsving ved start understreger det sportslige.\nMidterkonsollen domineres af den moderne skærm, der både er hurtig og let at betjene.\nAf Christian Schacht, Jyllands-Postens udsendte medarbejder. Offentliggjort 12-05-2015\nPremiere: Well done, Jaguar. Den nye XE er en fremragende bil, der ikke behøver at frygte mødet med Audi, BMW og Mercedes. Jyllands-Posten har, som et af få udvalgte medier, kørt bilen.\nDet er, som om vi har hørt det før… Jaguar skal være større, og menigheden til de sydtyske premiummærker skal have et britisk alternativ at tygge på, næste gang leasingaftalen på deres Audi A4, BMW 3-serie eller Mercedes C-klasse udløber.\nSidste gang briterne lancerede en kompakt luksusmodel, kaldet X-typen, gik det dog helt galt, for køberne faldt ikke for det gammeldags design og teknik, som primært var hentet fra Ford Mondeo. Derfor har Jaguar brugt mange penge på at skabe en højteknologisk bil, som, ifølge dem selv, matcher eller overgår konkurrenterne.\nPå papiret ser det imponerende ud: Den nye Jaguar XE disker op med en helt ny platform lavet i aluminium, en ny motorgeneration fremstillet på en spritny motorfabrik og det hele pakket ind i klassiske, men moderne linjer. Vi har allerede set bilen under en storstilet præsentation i London, og nu er vi så taget til nordspanske Vitoria, hvor briterne inviterer til testkørsel.\nAt dømme efter Jaguar-chefernes humør under den internationale præsentation fejler optimismen og gejsten i hvert ikke noget.\nNår journalisterne igen og igen nævner de tre konkurrenter, lægger de belevne englændere benene over kors og forklarer, at de mener, at XE er den bedst kørende bil i klassen.\nJaguar-familien har da tilsyneladende også noget at have selvtilliden i, og Jaguar-fans kan ånde lettet op. Efter et par dage i selskab med XE, tør jeg godt slå fast, at den nyeste Jaguar ikke blot er den bedste Jaguar i mands minde, den kan også uden problemer tage kampen op med Audi, BMW og Mercedes. BMW udfordrer Audi og Mercedes\nPriserne minder også til forveksling om konkurrenternes: Basismodellen med 163 hk koster 549.000 kr., mens den mere interessante beskatningsmæssige værdi ved erhvervsleasing starter ved 427.000 kr. Øvrige priser er ikke fastlagte endnu på bilen, der har dansk premiere i midten af juni.\nChefdesigner Ian Callum har skabt et nyt formsprog for Jaguar, der på samme tid er potent med svulmende buler og elegant med lange, lave kurver, der giver XF et sportsligt, coupélignende udtryk.\nSamtidig er det lykkes at snige nogle af de hints til fortiden, som gamle Jaguar-kunder elsker, ind i designet. Dog synes bagenden noget anonym og yder ikke rigtigt resten af bilen retfærdighed.\nDen nye XE, der har baghjulstræk, er lidt længere, bredere og lavere end BMW 3-serie. Især køreegenskaberne er i top. Den har vel nok klassens bedste styretøj, holder kursen støt og fjedrer alligevel så behageligt, at traditionelle Jaguar-kunder ikke vil føle sig stødt.\nEt indlagt besøg på en racerbane bekræftede fornemmelsen af, at man nærmest skal deponere hjernen i handskerummet for at komme på glatis.\nKøremæssigt har englænderne ramt et fornemt kompromis mellem den sportslige 3-serie og den mere komfortstærke C-klasse.\nDer er fem forskellige motorer at vælge mellem: to helt nye dieselmaskiner, som Jaguar har udviklet fra bunden, og som yder hhv. 163 eller 180 hk fra en slagvolumen på 2,0 liter med turbo.\nTo benzinmotorer, også på 2,0 liter med turbo og enten 200 eller 240 hk (disse stammer fra Ford Ecoboost-familien, men erstattes senere af Jaguars egne) og så Jaguars egen sekscylindrede benzinmotor med 340 hk, som vi også kender som basismotor i F-typen.\nMen på med kørehandskerne, for det er med motoren tændt og et lækkert læderrat i hænderne, at Jaguaren i høj grad kommer til sin ret. Den kan mere end blot at se godt ud.\nVi kører mest i dieselmaskinen med 180 hk, og den knurrer som et rovdyr, når den tirres lidt med speederen og spinder som en kat, når det går lige ud ad landevejen. Omdrejningsvillig, stærk takket være et drejningsmoment på hele 430 nm og økonomisk, ligner den det oplagte valg, med mindre man går benhårdt efter pris og økonomi, hvor versionen med 163 hk når ud på hele 26 km/l.\nUps, vi glemte nær topmodellen med 340 hk: som de heste kan rende. De rykker, så halvgamle mænd pludselig ser sig som unge i bakspejlet. Deres rynker presses langt om i nakken, når bæstet af en limousine farer af sted. Et sted imellem finder vi den 240 hestes benzinmotor, som vi også når at prøve, og som imponerer med masser af fart.\nUanset hvad, anbefaler jeg dog klart, at man køber vognen med den fine 8-trins automatgearkasse, der skifter hurtigt, rykfrit og lader kattedyrets temperament gnistre på kommando. Det går nemlig lidt tungere for sig i versionen med 6-trins manuel gearkasse, der er præcis nok, men kræver tilvænning under start for at køre uden små kænguruhop.\nVi sidder meget lavt – næsten som i en sportsvogn – så man risikerer hold i ryggen, når man stiger ud af bilen. Her virker XE mere som en A5 Sportback eller 4-serie Gran Tourismo og altså ikke et oplagt valg til ældre bilister.\nKabinen er saglig og enkel som i en tysker. Jaguar har samlet de fleste funktioner i en trykbetjent skærm af nyeste generation, der gør det relativt let at betjene radio, kørecomputer og eventuel navigation. Der er mulighed for at integrere smartphonen med skærmen, så apps kan vises på skærmen, og hele kvalitetsindtrykket behøver Jaguar ikke at skamme sig over.\nForan sidder man godt i stolene, der holder styr på alt fra slanke ladies til store lorder, men XE er en bil, man ifører sig som et figursyet jakkesæt, præcist som hos konkurrenterne. På bagsædet føles pladsen til benene omtrent som i en 3-serie, mens der er lidt mindre rum til hoved og skuldre. Til gengæld er bagagerummet absolut godkendt. På et senere tidspunkt kan der også blive tale om en stationcar. Men indtil videre findes de planer kun som tophemmelige X-filer i Jaguars hovedkvarter.\nKlassisk Le Mans-Jaguar kan genopstå\nKonklusion: Den nye Jaguar XE er placeret nøjagtig der, hvor en Jaguar bør være: I smørhullet mellem de tre ærkerivaler fra Audi, BMW og Mercedes med al den stil, sjæl og karakter, der skal sikre Jaguar et tiltrængt comeback og fortsat få mange af os til at drømme om egen kat hjemme i garagen.\nJP var inviteret til Spanien af Jaguar\nToolbox- Instagram - Christian Schacht jaguar\nToolbox- Instagram - Christian Schacht jaguar2\nPris: Ukendt, 163 hk variant fra 549.000 kr.\nBeskatningsmæssig værdi: 427.000 kr. for 163 hk.\nForbrug: 23,8 km/l.\nCO-2-udslip per km: 109 g.\nMotor: 2,0 diesel.\nYdelse: 180 hk/4.000 o/min.\nMoment: 430 nm/1.750 o/min.\n0-100 km/t.:7,8 sek.\n30-05-2015: Premiere: XE S er den foreløbige topmodel i Jaguars nye modelserie. Vi lader den strække ud på en nordspansk racerbane og noterer, at lige så sporty den er i snævre sving, lige så komfortabel er den på motorvejen. Læs artikel\n07-06-2014: Premiere: Jaguar F-type coupe er et match til Porsche og måske markedets sjoveste sportsvogn. Læs artikel\nNyhed: Jaguar lukker F-typen\n18-11-2013: Det første billede af den nye Jaguar F-type Coupé viser konturerne af en ganske harmonisk bil. Læs artikel\nNyhed: Jaguar fejrer XK-modellerne\n23-07-2008: Jaguar XK60 med V8-motor på 4,2 liter markerer 60-årsdagen for XK-modellerne, der begynde med XK 120. Læs artikel\nGuide: Tre genveje til en brugt herrebil. En sjov brugt bil behøver ikke være dyr eller kedelig. Her er tre muntre indslag fra 25.000-200.000 kr.\nDem havde vi ikke lige set komme. Firmabil – men hvorfor ”bare” en Mondeo eller en Passat? Flere og flere vælger helt anderledes typer firmabiler, så her er tre, vi ikke lige havde set komme: overraskende MPV, en usædvanlig SUV og et eksempel på, at direktøren ikke nødvendigvis skal køre BMW eller Mercedes.\nTest: Jaguar klar med fornyet XJ-model. Modellen skulle være på gaden senere på året med et udvalg af V6 og V8-motorer. Bilen kommer også i en forlænget version.\nTest: Powerpack fra Jaguar. Jaguars hidtil kraftigste dieselmotor leverer 600 Nm og klarer alligevel 14,7 km/l i snit.\nTest af Jaguar XJ 3,0 D Luxury. Den nye Jaguar XJ har et klassisk look. Men under karrosseriet arbejder moderne teknik.\nTest af Jaugar F-Type R AWD convertible. Af alle var det Enzo Ferrari, der mente, at 60’ernes Jaguar E-Type var den smukkeste sportsvogn nogensinde. Omtrent 50 år senere har englænderne haft held til at skabe en nutidens E-Type, nu med navnet F-Type. Nyeste F, hurtigste F, dyreste F kører vi her. Det hele starter i hjertet af New York, på Manhattan.


Business Faxe MorgenForum oktober 2019 - Businessfaxe.dk\nBusiness Faxe MorgenForum oktober 2019\nMorgenForum – Det er så sundt at være sund\n– så hvorfor ikke mødes på Faxe Sundhedscenter på næste MorgenForum, tirsdag den 1/10?\nDen private rådgivende virksomhed Assistancen har hovedkontor i Køge, men åbnede i oktober sidste år yderligere et kontor i Faxe Sundhedscenter.\nAssistancen beskæftiger sig med lovgivningen indenfor beskæftigelsesområdet og servicerer både offentlige og private virksomheder. Hver enkelt opgave og person tilgås med et stort fokus på den enkeltes ressourcer, så der skabes de bedste betingelser for hhv. genindtræden eller fastholdelse af tilknytningen til arbejdsmarkedet. Men hør selv mere på mødet, som også inkluderer et tilbud eller 2.\nOg du får naturligvis også lidt historisk baggrund om Faxe Sundhedscenter v/Birgitte Espenhein Bang.\nAdressen er Præstøvej 78\nBenyt hovedindgangen og find Cafeen\n– selve mødet afholdes i lokalet Ll. Linde\nTilmelding senest den 27. september kl. 12 via formularen nedenfor


ARTIKLER - PRODUKTANMELDELSER - Serial ATA RAID Boost w/cable\nSandberg Serial ATA RAID Boost w/cable\nLæst 2997 gange\nNår man nu som jeg, indvilliger i, at anmelde produkter, havner der ind i mellem ting på bordet, som man er helt på bar bund med. Eksempelvis, som den anden dag, hvor jeg fik et RAID kort fra Sandberg til test.\nINTRO TIL RAID\nJa hvad er RAID så, oh store guru?\nForkortelsen RAID står for: "Redundant Array of Inexpensive (or Independent) Drives (or Disks)". For at gøre det lidt mindre nørdet, så betyder det at du med RAID kan bilde computeren ind at 2 harddiske kun fremstår 1. Og hvad skal det så være godt for? Jo, der er skam fordele ved det, selvom det lyder betænkeligt meget som den smøre konen/kæresten fyrede af, da hun overtalte dig til barn nr. 2 der jo overhovedet ikke giver mere arbejde end 1?\nRAID giver flere muligheder, men kun de 2 af dem er interessante. Specielt fordi dette kort kun understøtter de 2 som hedder: "Stripe" og "Mirror".\nStripe konfigurationen er en løsning der reelt snyder computeren til at tro at 2 harddiske kun er en. Du fordobler derfor størrelsen, ligesom du teoretisk også fordobler hastigheden. Hvordan så det? Lidt groft sagt kan man sige at din computer henter og gemmer data til RAID-kontrolleren og ikke harddiskene. Computeren er fuldstændig ligeglad med hvad RAID-kontrolleren går og laver. Det burde den ikke være, for det er her det mest interessante sker. RAID-kontrolleren\nfordeler/henter nemlig data fra begge harddiske samtidigt. Dvs. gemmer du en fil på 2 mb, så vil RAID automatisk dele det i 1mb på den ene disk, og 1mb på den anden disk. Altså skal harddiskene kun skal arbejde halvt så hårdt som normalt. Og vendt om, kan man også sige at harddiskenes hastighed er fordoblet. 2 arbejder dobbelt så hurtigt som 1, ikke? (her ser jeg bort fra DSB's ansatte hvor 2 plusser ulogisk nok giver minus). Så når man laver 2 harddiske om til en stripe-enhed, får man samme plads som de 2 diske separat, men de fremstår bare som 1 drev der er dobbelt så stort.\nDet gode ved Stripe er at hastigheden på harddiskene bliver bedre, mens bagdelen er at står en af dem af, mister du også det der ligger på den 2. Hvis du ikke har 2 lige store harddiske, vil du miste lagerplads. Altså en 100Gb og en 150Gb harddisk sammen giver kun 200Gb tilsammen. De 50Gb der er mere af på den 150Gb store, bliver ikke udnyttet.\nMirror er for de backup-lystne personer. Mirror betyder som de fleste nok ved spejl på engelsk og det er præcist det som RAID-kontrolleren gør. Den laver en identisk kopi af den anden harddisk. Skulle den ene stå af, vil RAID-kontrolleren melde om fejl, men alligevel kunne køre videre på den anden harddisk. Ergo mister du ikke det du har liggende. Fordelen ved mirror er altså at du har mere sikkerhed for dine data. Bagdelen er at det koster dig en harddisk mere.\n...er helt klassisk Sandberg. Dvs. støbt ind i plastik og med en lille folder/manual og CD med. Det virker, men ser ikke så fancy ud. Det er dog også komplet lige meget. Jeg har tidligere prøvet at købe et ASUS TV kort og få det leveret i en kæmpekasse. Efter udpakning kunne indholdet være i en cigarkasse. Totalt spild. Sandbergs indpakning virker og beskytter RAID-kortet fint nok og så er der ikke meget mere at sige om den.\nSelve RAID-kortet er en lille let sag. Egentligt ikke meget større end et netkort. Der er 2 SATA porte på kortet, og der medfølger 2 kabler. 1 kabel til strøm og 1 til dataoverførsel (SATA-bus). Jeg var selv lidt undrende over hvorfor der kun var lavet til en harddisk, nu hvor det jo er et RAID-kort. Heldigvis havde jeg selv kabler nok til at ligge til testen efter mange års computernørderi.\nKortet er klassisk PCI og lige til at sætte i. Ned i porten og en skrue i. Det var det nemme. Den svære del starter når man starter computeren for at konfigurere kortet og evt. installere Windows på RAID.\nJeg besluttede mig for at prøve en Stribe-konfiguration, så jeg kunne få noget mere fart på Windows. Her stødte jeg på mit første problem. Jeg havde i forvejen taget backup af de vigtigste ting på min computer, så jeg var klar til at "smadre" mine 2 stk. 160GB SATA diske og geninstallere mit Windows XP på dem i Stripe-RAID.\nNår man booter ens maskine efter at have sat kortet i, får man en ekstra mulighed for at gå ind i RAID-kortets opsætning. Her kan man vælge mellem de 2 forskellige slags RAID og formatere harddiskene. Den del er ligetil. Det er først når man skal installere Windows at man skal være lidt vågen. Når man booter på Windows Cd'en skal man nemlig huske at trykke på F6 for at få muligheden for at installere den rigtige driver til RAID-kortet. Det huskede jeg, men desværre havde jeg ikke husket at kopiere driveren over på en 1.44 diskette først, så det betød at jeg endte med at måttet installere Windows uden RAID for at kunne kopiere det derover. For at det ikke skulle være løgn var mit 9 år gamle 1.44 diskette drev også stået af ved samme lejlighed. Ud og låne et drev af en kammerat, og så ellers i gang.\nSelve delen med at installere driveren fra disketten går ret nemt, når bare man husker at trykke F6 mens Windows-installationen booter.\nEfter at have fået Windows op og køre sad jeg spændt og ventede på et hastigheds boost, men jeg synes ikke jeg fornemmede noget. Når jeg flyttede filer eller kopierede noget på/fra harddisken, var det lidt som tidligere. Faktisk synes jeg på nogle områder at det var endnu langsommere.\nInden jeg gen-formatterede mine harddiske havde jeg været fremsynet nok, til at lave et par hastighedstests. Dvs. på de samme harddiske, som jeg senere ville bruge i RAID. Derfor lavede jeg en identisk test, men denne gang på RAID-setup'et. Stor var min skuffelse, da de rent faktisk viste sig at være langsommere sammen, end hver for sig. Det flugtede dog fint med den fornemmelse jeg havde, når jeg arbejdede i Windows.\nDet store spørgsmål var så: Hvad var der gået galt? Jeg havde jo installeret driveren, ikke? Alle kabler sad korrekt og Windows var 100 % opdateret. RAID-opsætningen var også sat op efter forskrifterne, så hvorfor kørte det ikke hurtigere?\nSvaret er: PCI porten. Standard PCI porte kan simpelthen ikke følge med. Lidt skuffende men det er jo ikke Sandbergs skyld. Jeg synes dog det er ærgerligt at Stripe delen af RAID-kortet bliver lidt ubrugelig, men omvendt er det heller ikke det der er fokus på med dette produkt.\nDet er en helt anden sag når vi snakker Mirror delen, som er et fremragende alternativ til backup på den hårde måde. Med Mirror slipper du for at lave konstante kopier af feriebillederne og hvad du ellers ikke vil miste. Hvem kender ikke den følelse af had der vælder op i en når man opdager, at man har filer til backup på 10,2GB, hvilket betyder 3 DVD skiver og en gang moslen med diverse brænder-programmer?\nMed Mirror raid slipper du for det, så lang tid du ellers har plads nok på harddiskene.\nNår Mirror-RAID er nævnt, så skal man ikke glemme en helt 3 mulighed. Den har faktisk ikke noget med RAID at gøre overhovedet. Kortet er jo også i sig selv en harddisk-kontroller. Dvs. at du kan sætte 2 SATA harddiske til maskinen, som kører som 2 separate enheder. Det er noget jeg personligt har savnet længe. De sidste 2 bundkort jeg har haft, har nemlig ikke understøttet mere end 2 SATA enheder. Så man er noget forsigtig med at opgradere en harddisk, når det betyder at man må skrotte en gammel som dog stadig er pænt stor (i mit tilfælde på 160GB). Så er det sjovere at flytte den/de gamle harddiske over på Sandbergs RAID-kort og genbruge den/dem.\nJeg har prøvet det den sidste mulighed og det virker altså super fint. Harddiskene yder, som de gjorde direkte på bundkortet, så længe de altså ikke kører i RAID. Hvis du spørger mig, så er det klart her udvidelseskortet fra Sandberg har sin force og jeg har ikke tænkt mig at lave om på det setup lige foreløbigt.\nEr kortet så noget værd generelt?\nJa det er det hele værd hvis du spørger mig. I hvert fald når man har fået installeret det og det hele kører. Hvis man ser bort fra, at Stripe-RAID ikke er interessant, så får du noget fornuftigt for pengene. Specielt når man bruger kortet som almindeligt udvidelseskort, så man kan sætte flere SATA harddiske til. Den del vil appellere til langt de fleste interessenter.\nEr du en backup-freak eller har dit eget lille firma, er Mirror-RAID delen bestemt også med til at gøre kortet til et godt køb. Alle data er sikre, og du behøver ikke tænke så meget over det i det daglige arbejde.\nSandberg kortet bruger en PCI slot, så hvis du har få af dem, skal du nok overveje pladsforholdet. Opsætningen er rimelig nem. Det eneste svære i den del er omkring installation af driveren, men den del må tilskrives Windows. Her havde det være smart hvis Windows-installationen kunne installere drivere fra CD og ikke kun fra A-drevet.\nPrisen er 299,- kr. og vælter ikke budgettet.\nEn ganske god pris for sikker backup, og de penge er hurtig hentet ind på den tid man sparer ved manuelle backups.\nGiver dig mulighed for at tilslutte flere SATA harddiske.\nGiver mulighed for at køre Mirror og der igennem lynhurtig løbende backup.\nKører langsomt i Stripe Raid.\nKun 1 strøm og SATA-bus kabel.\nKræver at du har et 1.44 diskettedrev sluttet til maskinen.\nVejl. udsalgspris 299,- kr.\nHarddiske brugt til test\n2 x 160,0 GB - SATA150 - 7200 RPM / 8MB cache, DiamondMax 10\nCore 2 Duo - 2.1@2.4Ghz CPU\n2048Mb 3200DDR Ram\nGF 7800 GS 256mb grafikkort\nSamlede slaps: 8